Бачата — Башҡорт Википедияһы\nБача́та (исп. bachata) — Доминика Республикаһының музыкаль стиле һәм бейеүе, Кариб диңгеҙе буйындағы Латин Америкаһы илдәрендә, шулай уҡ АҠШ-тағы күпселеген ошо илдәрҙән сыҡҡан кешеләр тәшкил иткән Латин Америкаһы общиналарында. Музыкаль үлсәме — 4/4. Музыкаға, ҡағиҙә булараҡ, уртаса темп хас; йыр текстары яуапһыҙ мөхәббәт һәм тормош ауырлыҡтары тураһында һөйләй.\n2 Музыка ҡоралдары\n3 Яҡын музыкаль жанрҙар\nБачатаның барлыҡҡа килеүен XX быуаттың 60-сы йылдары башына Доминика Республикаһында диктатор Рафаэль Леонидас Трухильо Молинаны ҡолатҡандан һуң барлыҡҡа килгән социаль көсөргәнешлек менән бәйләйҙәр. Ләкин ҡайһы бер тикшеренеүселәр 1922 һәм 1927 йылдарҙа уҡ бачатаны телгә алған сығанаҡтар булыуын раҫлай.\nУл замандарҙа бачата йәки кумбанчата (исп. bachata, cumbanchata) тип ярлыларҙың эскеле шау-шыулы кисәләре атала. Ярлыларҙың бындай йыйындары теләһә ҡайҙа башланып китер булған — йорттар алдындағы эске ихаталарҙа ла, урамдарҙағы ағас күләгәһендә лә. Был бачаталар түбәнге ҡатламдарҙың вульгар музыкаһы, фәҡир кварталдарҙың хәсрәттәре, яуапһыҙ мөхәббәте, башҡа тормош ауырлыҡтары тураһындағы йырҙары тип һаналған. Шунлыҡтан бачатаны «música de amargue» — һыҙланыу музыкаһы тип атайҙар.\nМузыкаль йәһәттән бачата болеро менән доминика соны ҡатнашмаһы булып тора, әммә бачатала «клаве» ритмының юҡлығы уға үҙенсәлек өҫтәй һәм төп доминика сығышлы булыуын раҫлай. Шуға ҡарамаҫтан, бачатаның үҫеүенә «Лос Панчос» (Los Panchos) триоһы, «Матаморос» (Matamoros) триоһы һәм Хулио Харамильо (Julio Jaramillo) кеүек башҡарыусылар һәм композиторҙар ҙур йоғонто яһай.\nДоминика Республикаһында «түбән жанр» булараҡ бачатаға тыйыу йәшәп килә: был стилдәге йырҙар дискотекаларҙа уйнатылмай һәм радио аша тапшырылмай («Гуарачита радиоһы» (Radio Guarachita станцияһынан башҡа), яҙмалары пластинка магазиндарында һатылмай.\nXX быуаттың 80-се йылдары бачата тарихында һынылыш осоро була. Уға тиклем бачатаны үҙ ижадында «альтернатив музыка» тип йөрөтөлгән ағым башҡарыусылары ғына ҡуллана, улар был моңһоу йырҙарҙы төнгө кисәләрҙә эмоциональ көсөргәнеште сисеү ысулы рәүешендә башҡара. Тора-бара музыканттар бачатаның ностальгия, меланхолия һәм моңһоулыҡ кеүек хистәрҙе сағылдырыуға бик ҡулай жанр икәнен аңлап алалар һәм уның экспрессив яғын киңерәк ҡуллана башлайҙар.\nХәҙерге заман бачатаһын башлап ебәреүсе тип Луис Диасты (Luis Díaz) атарға була. Бачата уның иғтибарын 1970-се йылдарҙа биләй, шул замандарҙа ул доминика фольклорын ентекле өйрәнеү менән мәшғүл була. «Конвите» (Convite) төркөмө менән бергә Диас был стилдең төрлө формалы һәм жанрлы йырҙарын яҙып ала башлай; әммә доминика йәмғиәте мәҙәниәтенең мөһим өлөшө тип бачатаны 1984 йылда ғына баһалай. 1985 йылда Диас «Хәсрәтле Луис Диас» (Luis Díaz amargado) тигән альбом яҙҙыра, ә 1987 йылда Диас продюсерлығында йырсы Сонья Сильвестреның (Sonia Silvestre) «Вильонераның йөрәге» (Corazón de Villonera) тигән дискыһы сыға, ул яңы стилдең «беренсе ҡарлуғасы» була һәм «необачата» (neobachata) йәки «техно-амарге» (techno-amargue) тигән атама ала. Тиҙҙән Соньа Сильвестре необачатаның популяр башҡарыусыһы булып китә, ә уның репертуарында «Мин хәрәкәтләнергә теләйем» (Yo quiero andar) тигән яңы йыр барлыҡҡа килә, уны Луис Диас менән бачатаның икенсе реформаторы Мануэль Техада (Manuel Tejada) яҙған була (бачатаның аранжировкаһына аккордеон менән синтезаторҙы нәҡ ул индерә, Виктор Викторҙың (Víctor Víctor) «Минең мөхәббәтем шундай» (Así es mi amor) тигән 1993 йылда сыҡҡан йыры ошондай йырҙар иҫәбенә инә).\nХуан Луис Герра Бостонда концертта, Массачусетс, АҠШ\nӘммә бачатаның хәҙерге тарихындағы иң мөһим ваҡиға тип Хуан Луис Герраның «Алһыу бачата» (Bachata rosa) тигән альбомы иҫәпләнә. 1990 йылда сыҡҡан был альбом бик ҙур уңышҡа өлгәшә һәм Доминика Республикаһында һаман йәшәп килгән бачатаны һанға һуҡмауҙы юҡҡа сығара; хәҙер ул хатта доминика йәмғиәтенең иң юғары ҡатламдарында ла бик популярға әйләнә.\n1990-сы йылдар башына бачатала өс төп йүнәлеш барлыҡҡа килә, был йүнәлештәр уларҙы «алға һөргән» музыканттарға бәйле була: Луис Диас стиле, Хуан Луис Герра стиле һәм Виктор Виктор стиле. Нәҡ ошо башҡарыусылар бачатаға ҡарата ҡалыплашҡан кире мөнәсәбәтте һындыра һәм уның артабанғы үҫешенә булышлыҡ итә.\nДоминика Республикаһындағы иҡтисади, социаль һәм мәҙәни үҙгәрештәр бачатаның тыуған илендә генә түгел, унан ситтә лә билдәлелек алыуына булышлыҡ итә. Антони Сантос (Antony Santos), Раулин Родригес (Raulín Rodríguez) һәм Луис Варгас (Luis Vargas) кеүек яңы башҡарыусылар традицион бачатаға үҙ үҙгәрештәрен индерә. Был үҙгәрештәр музыкаға ғына түгел, текстарға ла ҡағыла: йырҙарҙың һүҙҙәре иркенерәк, хатта әҙәпһеҙерәк тә булып китә, музыка етеҙләнә, ҡала ритмына яраҡлаштырыла.\nХәҙер бачата Доминика Республикаһында шул тиклем популяр, хатта бер дискотека, кисә йә байрам да унһыҙ үтмәй. Көнбайыш стандарттарға яҡыныраҡ торған яңы бачата башҡарыусылар — Франк Рейес (Frank Reyes), Мончи һәм Александра (Monchy y Alexandra), Луис Мигель дель Амарге (Luis Miguel del Amargue), Роме́о Са́нтос (Romeo Santos) һәм башҡалар бачатаның Доминика Республикаһынан ситтә лә ныҡ таралыуына булышлыҡ итә; хәҙер уны тыуған илендә генә түгел, АҠШ-та, Мексикала, Испанияла һәм башҡа күп илдәрҙә лә тыңлайҙар.\nБачатала төп роль акустик гитараға йә уның яҡын «туғаны» — кариб гитараһы рекинтоға бирелә, рекинто ҡырҡыу металлик тауышы менән айырылып тора. Рекинтола уйнау техникаһы — ҡылдарҙы ҡәҙимге гитараға ҡарағында дәртлерәк итеп ситеү. Гитарала уйнауҙың ошоға оҡшаш манераһы Африка музыкаһының күп жанрҙарына хас, был уларҙың уртаҡ тамырҙары булыуын дәлилләй. Һуҡма ҡорал итеп бачатала бонго́ ҡулланыла. Маракалар ҡайһы берҙә икенсе һуҡма ҡорал итеп ҡулланыла, шулай ҙа гуироға ҙурыраҡ өҫтөнлөк бирелә.\nЯҡын музыкаль жанрҙар[үҙгәртергә | вики-тексты үҙгәртергә]\nhttps://ba.wikipedia.org/w/index.php?title=Бачата&oldid=925275 ҡабул ителгән\nЛатин Америкаһы бейеүҙәре\nДоминика Республикаһы мәҙәниәте\nБыл бит һуңғы тапҡыр 10:50 18 декабрь 2019 үҙгәртелгән.


12 Март 2019, 13:46\nБиләмә халҡы башлыса ауылдарҙағы бәләкәй һәм урта эшҡыуарлыҡ субъекттарында (26) эш менән мәшғүл. Вахта ысулы менән ситкә йөрөп эшләүселәр һаны яҡынса 150 кеше. Бюджет өлкәһендә 83 кеше эшләй. 100-150 кешегә “Урожай” КФХ-һында эш урындары булдырылған. Иң мөһиме – бында сүп үләне баҫып ултырған, сәселмәй ятҡан буш ерҙәр юҡ.\nБурлы ауыл биләмәһенә ҡараған 5 ауылдың һәр береһендә юлдарға ҡырсынташ түшәлгән, зыяраттар, урамдар төҙөкләндерелгән, учреждениелар ремонтланған. “Аныҡ эштәр” программаһы буйынса Бурлы ауыл клубының ҡыйығы яңыртылған. Йөҙимән ауылы янындағы һыу башняһының насосы алыштырылған. Һәр ауылда сүп-сар йыйыу майҙансыҡтары эшләнгән. Шәхси йорттарҙың яртыһынан күберәгенә һыу кергән. Газ менән ҡулланыусылар ҙа йылдан-йыл арта бара. 2018 йылға ҡарата халыҡтың 62,1%-ы\n“зәңгәр яғыулыҡ” тотона (2017 йылда - 57,3%). Хужалыҡ эштәре өсөн һуңғы 3 йылда 2 трактор, уларға төрлө ҡоролмалар алынған.\nАлдағы көнгә пландар\nА.Хәйретдинов ағымдағы йылда эшләнәсәк эштәргә туҡталып:\n- Быйыл әле янып торған 135 яҡтыртҡысҡа тағы ла 76 өҫтәләсәк. Юлдарҙы ремонтлау һәм төҙөкләндереү эштәре өсөн тағы ла 1 трактор алырға, өҫтәп 4 сүп-сар йыйыу майҙансығы булдырырға, Байымбәт клубының кәртәһен алыштырырға, Бурлы клубына музыкаль аппаратура алырға уйлайбыҙ. “Урындағы башланғыстарҙы яҡлау” программаһында ҡатнашып, бы-йыл тағы ла бер тапҡыр янғын депоһы буйынса документтар әҙерләйбеҙ (былтыр конкурстан үтмәнек).\nУҙған йылда Бурлыла “Һаумыһығыҙ, ауылдаштар!” байрамы, Яугилде мәктәбенең 100 йыллығы, А.Ғөзәйеровтың Хәтер кисәһе һәм башҡа саралар үткәрелһә, быйыл Бурлы мәктәбенең 80 йыллыҡ юбилейы, Ерек ауылында “Һаумыһығыҙ, ауылдаштар!” байрамы уҙғарыу ҡаралған. Әлбиттә, ауылдарҙа төҙөкләндереү эштәре лә дауам итәсәк, - тине.\nСығышының һуңында биләмә башлығы ауылдарҙың ижтимағи-мәҙәни тормошонда әүҙем ҡатнашҡан ауылдаштарына, депутаттар составына, матди һәм рухи ярҙам күрһәткән яҡташтар Н.Б.Сәлимов, М.Х.Шаймарҙанов, Ғ.Н.Зәйнетдинов, Ф.Һ.Зәйнетдинов, Ғ.Ш.Абдрахманов, И.Ф.Сәлимйәнов, Н.М.Хисаметдинов, И.Ә.Ҡорманғоловҡа рәхмәт һүҙҙәре еткерҙе.\nТәү сиратта – социаль мәсьәләләр\nОсрашыуҙа шулай уҡ ра-йон ветстанцияһы начальнигы Ф.Һ.Зәйнетдинов, “Урожай” КХ-һы етәксеһе Н.М.Хисаметдинов сығыш яһаны. Район хакимиәте башлығы Фәнзил Фәйез улы Сыңғыҙов сараға йыйылғандарҙы район тормошо менән таныштырҙы. Уның сығышын барыһы ла ҙур ҡыҙыҡһыныу менән тыңланы. Район етәксеһе Байымбәт ауылында мәҙәниәт йорто, ФАП урынлашҡан бина төҙөләсәге, әлегә ФАП-та ремонт үтәсәге тураһында әйтте. Шулай уҡ залдан һорауҙарға ла яуап бирҙе. Халыҡ башлыса эсәр һыуҙың сифатына, Бурлы ауылы эргәһендәге Яҡтыкүлдең экологик хәленә, Ҡормантауҙағы һыу башняһының иҫкереүенә һәм юлдың насар булыуына, Ағиҙел йылғаһы аша паром, Байымбәт ауылында фельдшер юҡлығына зарланды. Фәнзил Фәйез улы был проблемаларҙы ентекләп өйрәнгәндән һуң мөмкин булған ярҙам күрһәтеләсәген белдерҙе.\nУлтырыш тамамланғас, ра-йон етәкселеге халыҡты шәхси һорауҙар буйынса ҡабул итте.


Халыҡтың йән башына уртаса килеме 24 мең 500 һумға еткән | ГТРК «Башкортостан» — Новости Уфы и РБ\nҮткән ете ай йомғаҡтары буйынса халыҡтың йән башына уртаса килеме 24 мең 500 һумға еткән һәм былтырғы ошо уҡ осор менән сағыштырғанда 6,4 процентҡа артҡан. Йыл башынан республика буйынса, иҡтисадтың реаль секторында хеҙмәт хаҡы үҫеше кәмегән. Рәсәй Президентының 2012 йылдың 7 майындағы «Дәүләт социаль сәйәсәтен ғәмәлгә ашырыу буйынса саралар тураһында»ғы Указы менән 2018 йылға хеҙмәт хаҡы күләмен 1,4-1,5 тапҡырға арттырыу бурысы ҡуйылған. Һуңғы өс йылда Башҡортостанда эш хаҡы — 1,13, Рәсәйҙә 1,15 тапҡырға артҡан. Республикала иң түбән хеҙмәт хаҡын ауыл һәм урман хужалығы хеҙмәткәрҙәре ала — 13,6 мең һум.


ҺӘР САҠ БЕРГӘ\n2 Октябрь 2019, 16:30\nБаймаҡ районында кес кенә Яңғаҙы тигән ауыл барлығын күптәр белеп тә бөтмәйҙер, бәлки. Унда 25-ләгән генә өйҙә эшһөйәр, ауылдың киләсәге өсөн бор-солған, уны һаҡлап ҡалырға тырышҡан кешеләр йәшәй. Быйыл инде нисәмә йыл эшләмәй торған клубты ла ысын яһау итеп тергеҙеп ҡуйҙы бит улар. 100 йыл элек төҙөлгән мәсеттәрен дә, ауыл зыяратын да тәртиптә тоталар.Ауылдың иң ҙур ғорурлығы иһә йәштәргә өлгө булып торған ололар. Улар араһында күңелдәре менән йәш булып ҡала белгән, дәртле, уңған Хәлит һәм Зәүрә Теүәлбаевтар бар.\nБаймаҡ районында кес кенә Яңғаҙы тигән ауыл барлығын күптәр белеп тә бөтмәйҙер, бәлки. Унда 25-ләгән генә өйҙә эшһөйәр, ауылдың киләсәге өсөн бор-солған, уны һаҡлап ҡалырға тырышҡан кешеләр йәшәй. Быйыл инде нисәмә йыл эшләмәй торған клубты ла ысын яһау итеп тергеҙеп ҡуйҙы бит улар. 100 йыл элек төҙөлгән мәсеттәрен дә, ауыл зыяратын да тәртиптә тоталар.\nАуылдың иң ҙур ғорурлығы иһә йәштәргә өлгө булып торған ололар. Улар араһында күңелдәре менән йәш булып ҡала белгән, дәртле, уңған Хәлит һәм Зәүрә Теүәлбаевтар бар. Һуғыш осоро балалары булараҡ, улар тормоштоң бар ауырлыҡтарын, михнәттәрен үҙ иңдәрендә татып, сынығып үҫкән. Шуғалырмы, бер ауырлыҡтан да ҡурҡмайынса, үҙ ваҡытында өйөн дә һалып инәләр, балаларын да үҫтерәләр. Уларға килгән һәр кеше “Ожмахта йәшәп ятаһығыҙ бит”,—тиҙәр ишек алдындағы йәшел сирәмле, гөл-сәскәле, ҡайын, алма ағастарының гүзәллегенә һоҡланыуҙарын белдереп. Ысынлап та, йәш саҡтағы сәмдәрен юғалтмай, икәүһе генә йәшәүгә ҡарамаҫтан, донъяларын бөхтә тоталар. Инде 83-сө йәше менән барыусы Хәлит Сәлмән улы өр-яңы “тимер ат”ты ла ауыҙлыҡланы. Юҡҡамы ни ул водитель һөнәрен һайлаған! Атанан күргән—уҡ юнған, тигән кеүек, улдары—Илдус, Эрнст, Вәхит тә был һөнәрҙе үҙ иткән. Ҡыҙҙары Рәсимә менән Миңзифа ла әсәләре кеүек бар яҡтан килгән. Зәүрә Миңлеғәле ҡыҙы ҡыҙҙары өсөн генә түгел, килендәре өсөн дә үрнәк. Аш-һыу бешерергә, йорт-ҡураны таҙа, йыйнаҡ тоторға, юҡты бар итергә, булғанды тәләфләмәҫкә өйрәтә.\nАллаһы Тәғәлә лә кешеләрҙе белмәй ҡауыштырмай бит. Бер-береһенә тап ҡына килеп торғанға ла, улар бына инде 55 йыл иңгә-иң терәп, татыу, матур ғүмер кисерә. Донъяға яралтып, олоғайған көнөңдә шул\nбалаларыңдың игелек-изгелектәрен күреп йәшәүҙән дә оло бәхет бармы икән\nул? Биш балаларының дүртәүһе хәҙерге көндә имен-һау, үҙ ғаиләләрен булдырып, төрлө тарафта төпләнгән. 13 ейән-ейәнсәргә, 1 бүләгә ҡартатай, ҡартәсәй (өләсәй) булып, барлыҡта, муллыҡта ғүмер итәләр.\nТеүәлбаевтарҙы илгиҙәрҙәр тип тә әйтергә була. Йәш саҡтарында туйға, ҡунаҡҡа тип Башҡортостанды арҡырыға, буйға йөрөп сығып, Себер тарафтарына барып етһәләр, олоғайған мәлдәрендә ике тапҡыр—йәй һәм ҡыш Италияға барып ҡайттылар. Әлеге мәлдә йыл әйләнәһенә ял йортона барып һаулыҡтарын нығытып торалар. Әлбиттә, быларҙың барыһы ла балаларының хәстәрләүҙәре арҡаһында. Артабан да ғүмер йылдары ҡайғы-хәсрәтһеҙ, ауырыу-һыҙланыуһыҙ үтһен, бәхетле ҡартлыҡ юлдаш булһын.


ҮҘЕБЕҘҘӘ ДАУАЛАНЫУ ОТОШЛО\n14 Март 2019, 16:39\nГлаукома һәм катаракта – иң таралған күҙ ауырыуҙары. Был сирҙәргә башлыса оло йәштәгеләр юлыға тиһәләр ҙә , һуңғы осорҙа ауырыуҙар йәшәрә барыуын иҫтән сығарырға ярамай. Күҙ ауырыуҙарын ваҡытында дауаламау һуҡырайыуға илтә. Быға тиклем Урал аръяғы халҡы каратактаға операцияны Өфөгә йә булмаһа Ырымбурға барып яһатһа, хәҙер Сибай үҙәк дауаханаһының офтальмология бүлегендә лә бындай медицина хеҙмәте күрһәтеү мөмкинленлеге бар. Дауаханаға катарактаны ҡырыу кеүек юғары технологиялы операциялар уҙғарыу өсөн факоэмульсификатор урынлаштырылды.\nГлаукома һәм катаракта – иң таралған күҙ ауырыуҙары. Был сирҙәргә башлыса оло йәштәгеләр юлыға тиһәләр ҙә , һуңғы осорҙа ауырыуҙар йәшәрә барыуын иҫтән сығарырға ярамай. Күҙ ауырыуҙарын ваҡытында дауаламау һуҡырайыуға илтә.\nБыға тиклем Урал аръяғы халҡы каратактаға операцияны Өфөгә йә булмаһа Ырымбурға барып яһатһа, хәҙер Сибай үҙәк дауаханаһының офтальмология бүлегендә лә бындай медицина хеҙмәте күрһәтеү мөмкинленлеге бар. Дауаханаға катарактаны ҡырыу кеүек юғары технологиялы операциялар уҙғарыу өсөн факоэмульсификатор урынлаштырылды.\n— Был ҡорамал хәүефһеҙ, инновацион технологиялар ярҙамында операция тиҙ һәм сифатлы атҡарыла,— ти бүлектә аппаратты урынлаштырыуға булышлыҡ итеп, операциялар яһарға өйрәтеүсе Өфө күҙ ауырыуҙары фәнни-тикшереү институты хирургы Раян Рәфҡәт улы Хисмәтуллин. – Урал аръяғында йәшәүселәргә был бик уңайлы. Факоэмульсификатор ярҙамында катарактаға йөйһөҙ хирургик операция яһау – был өлкәлә «алтын фонд» булып иҫәпләнә. Был ысул менән эшләгәндә өҙлөгөүҙәр булмай, ауырыу ҙа тиҙ арала һауыға.\nӨфө табибы – беҙҙең яҡташ, Баймаҡ районының Беренсе Этҡол ауылы егете Раян Хисмәтуллин дауаханаға эш сәфәре менән килгәндә кешеләргә операция яһай. Уға был эштә офтальмология бүлеге мөдире А.Х.Моталлапов ярҙам итә.\n— Операция яһатыусылар араһында Урал аръяғы райондарынан да, Сибайҙан да кешеләр бар. Хәҙер инде үҙебеҙ оҫтарҙыҡ, материалдар ҙа етерлек, бер ниндәй тотҡарлыҡһыҙ юғары технологиялы операциялар эшләйбеҙ,—ти Амур Хөрмәт улы.\nОфтальмология бүлегендә һуңғы арала яңы һулыш кисерә, матди-техник база нығытыла. Бында шулай уҡ яңы дауахана асылғанда уҡ һатып алынып та, аҡса етешмәү арҡаһында эшләмәй торған ҡоролмалар эшкә көйләнгән.


Вәрәш — Башҡорт Википедияһы\n80 259 860 003\n80 659 460 121\nВәрәш (рус. Варяш) — Башҡортостандың Яңауыл районындағы ауыл. 2010 йылдың 14 октябренә ҡарата халыҡ һаны 170 кеше. Почта индексы — 452826, ОКАТО коды — 80259860003. Яңы Уртауыл ауыл Советына ҡарай.\n169 ↗187 ↘170\nАуыл аша Вәрәш йылғаһы аға.\nРайон үҙәгенә тиклем аралыҡ (Яңауыл): 16 км\nАуыл советы үҙәгенә тиклем (Яңы Артауыл): 5 км\nАуылға 1850 йылда Уртаулдан 18 ғаилә, Яңауылдән күсеп килгән 2 ғаилә нигеҙ һалған, 20 ихатала 162 башҡорт йәшәгән. 1859 йылда 41 йорт хужалығы һәм 227 кеше теркәлгән.\n1904 йылда Пермь губернаһы Уса өйәҙенең Яңы Артауыл улусына ҡараған Вәрәш ауылында — 90 крәҫтиән хужалығы һәм 1 төрлө чинлы ихата теркәлгән, бөтәһе 484 кеше (214 ир-ат, 270 ҡатын-ҡыҙ), барыһы ла аҫаба башҡорттар.\n1920 йылғы халыҡ иҫәбен алыу мәғлүмәттәре буйынса Вараш ауылында 112 йорт хужалығы һәм 649 кеше йәшәй (297 ир-ат, 352 ҡатын-ҡыҙ).\n1926 йылға ауыл Урал өлкәһенән Башҡорт АССР-ының Бөрө кантоны Яңауыл улусына күсерелә.\n1939 йылда — 575 кеше, 1959 йылда — 373 кеше йәшәй.\n1989 йылда 202 кеше (80 ир-ат, 122 ҡатын-ҡыҙ.\n2002 йылда — 169 кеше (79 ир-ат, 90 ҡатын-ҡыҙ), күпселек башҡорттар (70 %).\n2010 йылда 170 кеше (76 ир-ат, 94 ҡатын-ҡыҙ) йәшәй.\nАуылда башланғыс мәктәп, фельдшер-акушерлыҡ станцияһы, клуб, китапхана эшләй.\n↑ 3,0 3,1 Всероссийская перепись населения 2010 года. Численность населения по населённым пунктам Республики Башкортостан. Тәүге сығанаҡтан архивланған 20 август 2014. 20 август 2014 тикшерелгән.\n↑ 4,0 4,1 Лист карты O-40-122. Масштаб: 1 : 100 000. Состояние местности на 1982 год. Издание 1983 г.\n↑ Список населённых мест Пермской губернии / И. Бобин. — Пермь, 1905. — С. 144. — 526 с.\n↑ 8,0 8,1 Населённые пункты Башкортостана. Часть III, Башреспублика, 1926 / А. А. Хисматуллин. — Уфа: Китап, 2002. — С. 271. — 400 с. — ISBN 5-295-03091-1.\n↑ 9,0 9,1 Варяш в Башкирской Энциклопедии. Тәүге сығанаҡтан архивланған 24 декабрь 2019. 27 июль 2018 тикшерелгән.\n↑ Населённые пункты Республики Башкортостан (по данным переписи 2002 года). Статистический сборник. — Уфа: Башкортостанстат, 2005. — С. 136. — 138 с.\nhttps://ba.wikipedia.org/w/index.php?title=Вәрәш&oldid=1141236 ҡабул ителгән\nБыл бит һуңғы тапҡыр 18:40 7 июнь 2022 үҙгәртелгән.


Яландан – сауҙа кәштәһенә » Башҡортостан гәзите | Газета Башкортостан на башкирском языке\nБашҡортостан гәзите » Эшҡыуар » Яландан – сауҙа кәштәһенә\nЯландан – сауҙа кәштәһенә 08.06.2018 // Эшҡыуар\nБөгөн ауыл хужалыҡтары килемле эшләһен өсөн тулы цикллы етештереүҙе ойоштороу мөһим. Ундай предприятиелар республикала бар, әммә күп түгел. “Яландан – магазин кәштәһенә” тигән фекер менән эшләгәндәр һөт һәм иттең хаҡы төшөүгә әллә ни зарланмай, сөнки әҙер аҙыҡ-түлектең хаҡына ул тәьҫир итмәй. Күгәрсен районындағы “Тәүәкән” яуаплылығы сикләнгән йәмғиәте лә ошо ҡағиҙәнән сығып эш итә.\nХужалыҡтың етештереү базаһы ныҡ. Уның заман талаптарына яраҡлаштырып төҙөлгән мал аҙбарҙары, һөт һәм унан төрлө ризыҡтар, көнбағыш майы етештереү, ҡатнаш аҙыҡ цехтары уңышлы эшләй. Инкубаторы иһә республиканың көньяҡ райондары өсөн тоҡомло малсылыҡты үҫтереү йүнәлешендәге үҙәккә әйләнгән.\nҠара-сыбар “голштин” һыйыр малы булған хужалыҡ һөт етештереү буйынса яҡшы күрһәткестәргә өлгәшә. 450-600 баш йәш малға иҫәпләнгән һимертеү майҙанында көнөнә бер малдан уртаса 900 грамм артым алыу район күрһәткестәрен яҡшыртыуға ла йоғонто яһай.\nХужалыҡ ҡошсолоҡҡа айырыуса иғтибар бирә. Әле унда 7,5 мең баш ҡаҙ тоталар. Ә инде инкубаторы бер миҙгелдә 120 мең бәпкә сығарыу ҡеүәтенә эйә.\n“Тәүәкән”дәрҙең йылҡысылыҡты үҫтереүҙә лә уңыштары бар. Ҡыҫҡа ваҡытта был тармаҡтан килем алып, төбәктәге башҡа хужалыҡтарға көнәркәшлек тыуҙырғандар. Әлеге ваҡытта хужалыҡтың 298 баш йылҡыһы, шул иҫәптән 81 бейәһе бар. Дауыт-Ҡайып ауылында бейә һауыу залы булған ат фермаһы төҙөгәндәр. Италиянан килтерелгән “Интер Пульс” механизацияланған һауыу системаһы операторҙарҙың эшен күпкә еңеләйткән. Киләсәктә һауын бейәләрен 100 башҡа еткереп, 50 тонна ҡымыҙ етештерергә ниәтләйҙәр.\nСауҙа кәштәләрендә, Өфөнөң Үҙәк баҙарында “Тәүәкән”дәр етештергән һөт, ҡаймаҡ, ҡатыҡ, кефир кеүек һөт ризыҡтары менән бер рәттән, төрлөсә итеп ҡырҡып әҙерләнгән башҡорт һалмаһын, ярым фабрикаттарҙы һәм башҡа төр ризыҡты осратырға мөмкин.\nБеҙ етештергән аҙыҡ-түлекте урындағы халыҡ яратып ала, улар магазин кәштәләрендә лә оҙаҡ ятмай, – ти предприятие етәксеһе Юнир Вәхит улы Айытҡолов.


Башҡортостан Республикаһы Дәүләт Йыйылышы - Ҡоролтайҙың көҙгө сессияһы БР Президенты Рөстәм Хәмитовтың сығышы менән башланды. Ул депутаттарҙы яңы сессия һәм яңы сәйәси миҙгел башланыуы менән ҡотланы. Һәм халыҡ мәнфәғәтен күҙәтеүселәрҙе ябай булмаған йыл көтөүе, донъяуи финанс көрсөгө эҙемтәләренең һаман да бөтмәүе, һалым керемдәренең тулы кимәлдә тергеҙелмәүе, бюджет дефициты булыуы хаҡында әйтеп үтте.\n- Әммә беҙҙең алда халыҡҡа хеҙмәт итеү, халыҡ тормошоноң кимәлен күтәреү өсөн эшләү бурысы тора, - тине республика башлығы. - Беҙҙә граждандар етеш йәшәй, әммә был етешлек минималь кимәлдә. Кешеләрҙең йәшәү кимәле даими күтәрелә барһын ине. Әлегә эш хаҡы ҙур түгел, аҙ тәьмин ителгән ғаиләләр күп, торлаҡ бик аҙ төҙөлә. Мәктәптәр, дауаханалар, балалар баҡсалары етмәй. Транспорт ярайһы ҡиммәт.\nАлдыбыҙҙа торған бурыстар киң күләмле. Һуңғы йылдарҙа аҙ эшләнмәгән, әммә тормош бер урында тормай. Беҙ конкурентлы мөхиттә йәшәйбеҙ, шуға күрә тағы ла күберәк һәм йылдамыраҡ эшләргә кәрәк. Традицион сеймал иҡтисады үҫеш векторын үҙгәртергә тейеш. Ул бер көндә тулыһынса инновационға әйләнә алмай, әлбиттә. Ләкин был эште башларға кәрәк. Социаль өлкәгә лә ҡағыла был. Ысынлап мохтаж булғандарға ярҙам итеү, һис шикһеҙ, эшебеҙҙә өҫтөнлөклө йүнәлеш буласаҡ. Ярҙам ысын мәғәнәһендә адреслыға әйләнергә тейеш.\nЯҡын арала һеҙҙең ҡарауға 2011 йылға республика бюджеты проекты сығарыласаҡ. Бюджет халыҡ ихтыяждарына йүнәлтелгән булырға тейеш. Һеҙгә инициативаларҙы иғтибарлап анализларға, билдәләнгән өҫтөнлөклө йүнәлештәргә уларҙың ни ҡәҙәр тура килеүен тикшерергә кәрәк. Атап әйткәндә, инновациялар - иҡтисадҡа, адреслыҡ һәм ярлылыҡ менән көрәш социаль өлкәгә хас булырға тейеш. Бынан тыш, алдыбыҙҙа бәләкәй эшҡыуарлыҡҡа ярҙам итеү мәсьәләһе тора. Был айырыуса мөһим тема. Уның менән шөғөлләнмәйенсә, халыҡ именлеге үҫеше өлкәһендә, эш хаҡын арттырыу өлкәһендә алға китеш булмаясаҡ.\nРөстәм Хәмитов йәнә быйыл көҙ федераль үҙәк инициативаларын ғәмәлгә ашырыу менән бәйле бер нисә закон проектын да ҡарарға тура киләсәген хәтергә төшөрҙө. Ә йыл аҙағында, Конституциялағы үҙгәрештәргә ярашлы, Дәүләт Йыйылышы депутаттарының оптималь иҫәбен билдәләргә кәрәк буласаҡ. Былар барыһы ла үтә мөһим һәм кәрәкле эш. Кешеләрҙең көндәлек тормошона ҡағылышлы өлкәләрҙәге закондар сығарыу эшенә айырым иғтибар бирергә кәрәк. Халыҡтың тормош шарттарын яҡшыртыу - дәүләт кимәлендәге бурыс.\n- Башҡортостан парламенты практикаһында ҡарарҙар ҡабул итеүҙә конструктив һәм уйлап эш итеү традициялары барлыҡҡа килгән. Әммә бер конструктивлыҡ ҡына аҙ. Халыҡ фекерен иҫәпкә алырға кәрәк. Улар менән диалог алып барыу мөһим. Тап ошондай ҡараш ҡына власть абруйы күтәрелеүен һәм уның ҡарарҙарына ышаныс артыуын тәьмин итергә һәләтле. Ә беҙ ышаныс дефициты кисерәбеҙ. Һуңғы һорау алыуҙарҙың барыһы ла халыҡтың власть менән диалогҡа мохтажлығын күрһәтә.\nПарламент мөһим закон проекттарын тәнҡит күҙлегенән тикшереү майҙансығы булырға тейеш. Дәүләт Йыйылышы эшендә депутаттар һәм республика Хөкүмәте ағзалары ғына ҡатнашырға тейеш түгел. Беҙгә Йәмәғәт палатаһының фекерҙәре лә, киң мәғлүмәт саралары позицияһы ла, эксперт-академия берләшмәһенең ҡарашы ла мөһим. Асыҡлыҡ, һәр кемгә аңлайышлы булыу, үтә күренмәлелек - былар уңышыбыҙҙың нигеҙе. Власть халыҡҡа яҡыныраҡ булырға тейеш. Дәүләт Йыйылышы - ул корпоратив мәнфәғәттәрҙе түгел, ә халыҡ мәнфәғәттәрен яҡлау урыны.\nБөгөнгө ултырышта депутаттар тормоштоң төрлө өлкәһенә ҡағылышлы закон проекттарын ҡабул итте. Уларҙың барыһы ла тиерлек бер тауыштан ҡабул ителде. Ултырыш тамамланғандан һуң "БАШвестЪ", комментарийҙар һорап, БР Дәүләт Йыйылышы - Ҡоролтайҙың Сәнәғәт, транспорт, төҙөлөш, элемтә һәм эшҡыуарлыҡ буйынса комитеты рәйесе урынбаҫары Дмитрий Купцовҡа мөрәжәғәт итте.\n- Башҡортостан Президенты өҫтөнлөклө йүнәлеш итеп халыҡтың йәшәү кимәлен күтәреүҙе билдәләне. Һеҙ быны эшегеҙҙә нисек иҫәпкә аласаҡһығыҙ?\n- Республика Президенты төп бурысты билдәләне. Һәм беҙ уны хәл итер өсөн хәҙер нимә эшләргә кәрәклеге тураһында уйлайбыҙ. Кисә иҡтисадты йәнләндерергә тейешле закондарҙың береһенең проекты буйынса ултырыш үтте, һәм беҙ закон проекттарын ғына түгел, бер юлы уларға башҡарыу документацияһын да ҡабул итергә кәрәк булыуын аңланыҡ. Сөнки бик йыш шундай хәл күҙәтелә - закон ҡабул ителгән, әммә эшләмәй. Мәҫәлән, шартлы рәүештә әйткәндә, барыһы ла яҡшы буласаҡ, тигән закон ҡабул ителгән, ти. Ә уны нисек бойомға ашырырға - яҙылмаған. Һәм яҡшы булһын өсөн нимә эшләргә, нисек, кемгә һәм ни ҡәҙәр яҡшы булырға тейеш - быларҙың барыһын да аңлатырға тейешле бөтә ҡарарҙарҙы беҙ хәҙер алдан әҙерләйбеҙ. Икенсе төрлө әйткәндә, закондар сығарыу методологияһына күберәк иғтибар итәбеҙ.\n"БАШвестЪ" БР Дәүләт Йыйылышы - Ҡоролтайҙың Мәғариф, фән, мәҙәниәт, спорт һәм йәштәр эштәре буйынса комитеты ағзаһы, Зәйнәб Биишева исемендәге Стәрлетамаҡ дәүләт педагогия академияһы ректоры Хәмит Баймырҙиндан һораны:\n- Рөстәм Хәмитов мәғариф яҙмышына ҡарата борсолоу белдерә. Һеҙҙең академияла эштәр нисек тора?\n- Башҡортостан Президентының хеҙмәт кешеләренең - табиптар, уҡытыусылар, эшселәрҙең именлеген яҡшыртырға ынтылыуы яҡын беҙгә. Академия ректоры булараҡ шуны әйткем килә, яҡшы уҡытыусыларһыҙ белемле кешеләр алып булмаясаҡ. Уҡытыусылар кадрын запас менән әҙерләргә кәрәк. Беҙҙең сығарылыш студенттарыбыҙҙың бер ҡасан да эшкә урынлашыу менән проблемалары булманы. Академияны тамамлаған белгестәрҙең 87-90 проценты эшкә урынлаша, сөнки уҡытыусылар һәр ваҡыт етешмәй. Әммә беҙҙә бюджет урындар кәмене. Һәм юғары квалификациялы профессорҙарҙың эш урындары менән проблемалар тыуҙы. Шулай ҙа киләсәккә оптимизм менән ҡарайым - көрсөк бөтһә, иҡтисад торошо яҡшырасаҡ, уҡытыусылар менән бәйле хәлдәр ҙә тотороҡланасаҡ.


Электрон технологиялар полиграфистарға ярҙам итә // Иҡтисад | новости башинформ.рф\nЭлектрон технологиялар полиграфистарға ярҙам итә\n22:36, 9 сентября 2009 Иҡтисад\nКөрсөк осоронда дәүләт заказы нимә икәнлеген көндәлек производство менән бәйле булыусылар айырыуса яҡшы аңлай. Шуға күрә бәләкәй бизнес предприятиеһы тендерҙа ота икән, был дәүләт яғынан реаль ярҙам күрһәтелгән, тигән һүҙ.\n"Информреклама" типографияһы ике дәүләт заказын үтәүгә тендерҙа еңеп сыҡты. Баҫыусылар Башҡортостан Республикаһы Милли музейы заказы буйынса "Башҡорт халҡының матди мәҙәниәте" каталогын һәм БР Мәҙәниәт һәм милли сәйәсәт министрлығы заказы буйынса "А.Э. Тюлькин конкурсы-2009" каталогын сығарыу хоҡуғы алды.\nКүптән түгел предприятиеның сайты тулыһынса яңыртылды: www.inforek.ru. Унда хәҙер сығарылған продукция өлгөләрен, башҡарылған эштәр исемлеген табырға, заказ бирергә һәм уның хәҙерге мәлдәге хаҡын иҫәпләп сығарырға мөмкин.\n— Клиенттарыбыҙ интернет-майҙанда эшләү уңайлылығын баһаланы ла инде, — ти "Информреклама" директоры Хәмит Алпаров. — Электрон технологиялар полиграфистар өсөн ҙур ярҙамсыға әйләнде.


Мамалы́га — кукуруз ононан ҡаты итеп бешерелгән бутҡа; молдаван милли ашамлығы. Кавказ халыҡтарында киң таралған: грузиндарҙа — гоми, абхаздарҙа — абысҭа, абазиндарҙа — абаста, баста, адыгейҙарҙа — марэмысэ, чечендарҙа — ахьар худар (кукуруз ононан бутҡа), ингуштарҙа — журан-худар, осетиндарҙа — мамаелайы каеаер (һүҙмә-һүҙ «үлмәҫ өсөн киҫәк») һәм шулай уҡ Одессала.\nТәме, консистенцияһы һәм тышҡы күренеше буйынса бөтә бутҡаларҙан да айырыла. Балауыҙланған еп йәки махсус ағас бысаҡ менән теленә.\nСуйын һауытта кукуруз оно, һыу, тоҙ һалып, махсус болғағыс таяҡ ярҙамында әҙерләнә. Икмәк урынына ҡулланыу өсөн бешергәндә мамалыга ҡуйы итеп эшлән һәм итальян полентаһы кеүек, теленергә мөмкин. Башҡа маҡсатта әҙерләгәндә мамалыганы шыйығыраҡ итеп эшләйҙәр.\nМамалыга ҡаймаҡ һәм брынза менән бирелә. Ҡайһы берҙә мамалыганы тәрилкәгә ваҡлап һалып ҡайнар һөт менән бирәләр. Мамалыганан шулай уҡ кукуруз күмәстәре лә эшләйҙәр, бының өсөн мамалыганы киҫкеләйҙәр һәм майҙа йәки туң майҙа ҡыҙҙыралар.\nМамалыга бик күп төр ашамлыҡтар составына инә, сөнки ул икмәкте алмаштыра. Шуларҙың береһе — мамалыга менән голубцы. Икенсе ашамлыҡ — булагo — мамалыганан эсенә брынза һәм май һалып бешерелгән бәләкәй генә йоморсалар.\nМамалыга шкваркалар, эремсек һәм сырҙар, бекон, йомортҡалар, бәшмәктәр, ҡурылған балыҡ һ.б. менән бирелергә мөмкин.\nСығанағы — «https://ba.wikibooks.org/w/index.php?title=Мамалыга&oldid=19006»\nПоследний раз редактировалась 1 февраль 2018 в 09:34\nБыл бит һуңғы тапҡыр 09:34 1 февраль 2018 үҙгәртелгән.


Мәктәп автобусы | ГТРК «Башкортостан» - Хәбәрҙәр | 122887\nБашҡортостан мәктәптәренә яңы 217 автобус һатып алына. Яңы автобустарҙың сираттағы партияһынан асҡыстар бөгөн тапшырылды. Ермолаево ҡасабаһындағы 2-се дөйөм биреү мәктәбе иҫке йылды яңы ҡыуаныстар менән оҙата. Белем биреү усағына яңы автобуслы булды. Еромолаеволағы икенсе мәктәптә күрше ауылдарҙан йөрөп уҡыусылар байтаҡ. 38 баланы көнөнә ике сменаға икешәр тапҡыр ташыу өсөн, әлбиттә, төҙөк техника кәрәк. Республиканың белем усаҡтарындағы мең 300 автобустың илле бише ныҡ иҫкергәнлектән бөтөнләй ҡулланылмай. Был мәсьәлә Башҡортостан етәксеһе Радий Хәбировтың эш сәфәрҙәре барышында ла һәр саҡта айырым иғтибарҙа. Белоретмы, Баймаҡмы, Әбйәлил йә иһә башҡа төбәктәрме, мәғариф системаһы, уҡытыу алымдары һәм мәктәп автобусы – быларҙың барыһы ла күҙ уңында. Башҡортостан яҡын арала мәктәптәргә 217 автобус ҡайтарасаҡ. Иң ҙур партияларҙың береһе Стәрлетамаҡ районы өсөн. Суртан ауылындағы белем усағының да хәҙер яңы автобусы бар. “Мәктәп автобусы” артабан да мәғариф системаһының өҫтөнлөклө программаһы иҫәбендә ҡаласаҡ. Ҡаҙнанан бүленгән миллардтарса һумдың тап автобустарға тәғәйенләнеүе уҡытыусыларға, ата–әсәләргә, бигерәк тә ошо автобустар хужаһы – балаларға шатлыҡ өҫтәй.


Бөйөк Еңеүҙең 75 йыллығына арналған йыр марафонына Удмурт республикаһы ла ҡушылды\n27 Апрель 2020, 14:00\nИжев ҡалаһында халыҡ акцияһына республиканың танылған коллективтарының береһе - Академик хор капеллаһы ҡушылды. Был коллектив акцияға республикала үҙизоляция индерелмәҫ элек ҡушылып өлгөрә. #песнипобедыПФО #нашденьпобеды\nИжев ҡалаһында халыҡ акцияһына республиканың танылған коллективтарының береһе - Академик хор капеллаһы ҡушылды. Был коллектив акцияға республикала үҙизоляция индерелмәҫ элек ҡушылып өлгөрә.\n«Съемка урынын һайлап алау ауырлыҡ тыуҙырманы. Ул төбәктең Бөйөк Еңеүгә индергән өлөшөнөң символикаһы булған Мәңгелек ут, тыл хеҙмәткәрҙәренә ҡуйылған һәйкәл, ИЖГТУ янындағы Калашников исемендәге сквер», - тип Удмурт Республикаһының мәҙәниәт министры Владимир Соловьев билдәләне.\nБөйөк Ватан һуғышы йылдарында Удмуртияла Советтар Союзының хәрби-сәнәғәт йәһәтенән мөһим булған базаларҙың береһе булды. Мәскәү, Киев, Тула, Харьков һәм башҡа ҡалаларҙан 50-нән ашыу предприятиелар тап был республикала Еңеүгә юл ярҙы. Тап Ижевскта атыу ҡоралы булған винтовка һәм карабиндар 11 миллиондан ашыу сығарылды. Был Германияла етештерелгән ошондай уҡ ҡоралдар һанынан күпкә артығыраҡ.\nВолга буйы федераль округындағы Рәсәй Федерацияһы Президентының вәкиле ойошторған марафон 25 апрель старт алды. Популяр булған "Еңеү көнө" йырын Мордва һәм Мари Эль республикаларында башҡарып өлгөрҙөләр. Давида Тухманов һәм Владимир Харитонов ижад иткән легендарь йыр бөгөн тәү тапҡыр удмурт телендә яңғыраны. Ә йырҙың премьераһы тәүге тапҡыр тап 45 йыл элек булғайны.\nЙырҙың юбилейындағы марафонда Волга буйы федераль округының 14 төбәге лә ҡатнашасаҡ. Удмуртия эстафетаны Башҡортостанға бирә.\nВидеороликтарҙы округтың телерадиокомпанияларында тура эфирҙа, социаль селтәрҙәрҙә #песнипобедыПФО #нашденьпобеды хештегы буйынса тыңларға һәм ҡарарға мөмкин буласаҡ.


Башҡортостан парламентарийҙары еңел сәнәғәткә ярҙам итеү сараларын әҙерләй // Сәйәсәт | новости башинформ.рф\nБашҡортостан парламентарийҙары еңел сәнәғәткә ярҙам итеү сараларын әҙерләй\n14:30, 14 февраля 2014 Сәйәсәт\n2012-2015 йылдарға Башҡортостан Республикаһында еңел сәнәғәт үҫеше программаһын тормошҡа ашырыуҙың маҡсатлы индикаторҙары былтыр үтәлмәгән. Был хаҡта БР Дәүләт Йыйылышы Комитеты ултырышында төбәктең сәнәғәт һәм инновация сәйәсәте министры Алексей Карпухин һөйләне. Депутаттар был өлкәлә эштәр торошон тикшерҙе һәм хәлдең стабилләшеүе буйынса төплө бер нисә сара тәҡдим итте, тип хәбәр итә БР Дәүләт Йыйылышының матбуғат хеҙмәте.\nРаҫланған прогноздарға ярашлы, сәнәғәт производствоһы индексы 2013 йылда текстиль һәм тегеү производстволарында 108,3 процент һәм күн, күндән изделиелар һәм аяҡ-кейем производствоһында 106,3 процент тәшкил итергә тейеш ине. Ысынында, Башҡортостанстат мәғлүмәттәренә ярашлы, текстиль һәм тегеү производстволарында индекс 85,2 процент тәшкил итә, ул төп текстиль продукцияларын – туҡымаһыҙ материал, ойоҡ-ойоҡбаш һәм трикотаж изделиеларын, сығарыуҙы ҡыҫартыуға бәйле. Күн, күндән изделиелар һәм аяҡ-кейем производствоһында индекс 104,9 процент тәшкил итте.\n— 2013 йылда программаны тормошҡа ашырғанда маҡсатлы индикаторҙарҙың үтәлмәүе өлкәлә хәлдең дөйөм насарайыуы һәм еңел сәнәғәт предприятиелары үҫешен тотҡарлаған эске проблемаларҙың һаҡланып ҡалыуы менән бәйле. Был иң тәүҙә продукцияға ҡуллыныусыларҙың стабиль булмаған ихтыяжы, үҙебеҙҙең әйләнештәге средстволарҙың етмәүе һәм кредиттар буйынса юғары проценттар, тәбиғи монополияларҙың хеҙмәттәренә тарифтарҙың үҫеүе, көнәркәшле импорттың һәм контрафактлы продукцияның баҫымы. Былар барыһы ла республиканың күпселек предприятиеларында сағылыш тапты һәм етештереү күләмен кәметеүгә тәьҫир итте, — тип билдәләне Алексей Карпухин.\nМинистрлыҡ иҡтисади һәм финанс күрһәткестәр мониторингы алып барған 18 эре һәм урта предприятиеның һигеҙе 2013 йылда 100 проценттан түбәнерәк производство индексы менән тамамлаған.\nМинистр, программа өс йүнәлештән тора улар – етештереү күләмен арттырыуға йоғонто яһаусы саралар, инвестициялар йәлеп итеү һәм кадрҙар тәьминәте буйынса алымдар, тип билдәләне.\nБулған проблемаларҙы хәл итеү өсөн министрлыҡ Башҡортостанда еңел сәнәғәт үҫеше программаһын 2017 йылға тиклем оҙайтып үҙгәрештәр һәм өҫтәмәләр индерергә тәҡдим итә.\nАлексей Карпухин, шулай уҡ квалификациялы кадрҙар әҙерләүгә иғтибар бүлергә кәрәк, тип билдәләне.\nТулыраҡ «Башинформ» мәғлүмәт агентлығы сайтында.\nТеги: бр дәүләт йыйылышы,еңел сәнәғәт


Манхар бланко — Башҡорт Википедияһы\nМанхар бланко (исп. Manjar blanco) — испан телле илдәрҙә бер нисә төрлө тәм-томдоң атамаһы Испанияла был бланманже. Америкала, бигерәк тә (Көньяҡ Америка) шулай тип татлы аҡ һөт пастаһы атала, ул һылау йәки эслек өсөн ҡулланыла. Был исем Латин Америкаһында ҡайһы берҙә дульсе де лече йәки йәки cajeta (кахета) менән үҙ-ара алмаштырып ҡулланыла, ләкин был терминдар, ғәҙәттә, тәм-томға ҡарай, әҙерләүе һүртәләнеүенән айырылып тора.\n2 Көньяҡ Америка\nИспания[үҙгәртергә | вики-тексты үҙгәртергә]\nМанхар бланко Испанияла һәм Европаның башҡа өлөштәрендә күберәк бламанже кеүек билдәле булған десертҡа ҡарай, ул желатинға оҡшаған консистенция була. (ысынбарлыҡта, хәҙерге заман төрҙәренә йышыраҡ желатин ҡушып яһайҙар). Урта быуаттарҙа был ризыҡты тауыҡ йәки балыҡ, дөгө, шәкәр һәм һөт (йәки миндалле һөт) һәм башҡа ингредиенттарҙан әҙерләгәндәр (моғайын, был ашамлыҡҡа мосолман Испанияһының һәм мосолман Сицилияһы аш-һыуының йоғонтоһо булғандыр). Хәҙер Испанияла был ризыҡтың төп ингредиенттары булып һөт миндаль, кукуруз крахмалы йәки шәкәр һәм желатин тора . Ашамлыҡтың испан варианттары йыш ҡына француз йәки инглиз аш-һыуынан айырылып тора.\nКөньяҡ Америка[үҙгәртергә | вики-тексты үҙгәртергә]\nЭсендә Перу teja c Manjar blanco\nManjar blanco исеме Перу, Колумбия һәм Чилиҙа билдәле. Ул һөткә әҙ-әҙләп шәкәр ҡушып күләмен кәметеп һәм ҡуйыртып яй ғына бешерелгән традицион әҙерләнә торған ошоға оҡшаш ашамлыҡтарға ҡарай. Ҡайһы бер өлкәләрҙә өҫтәмә ингредиенттар ҡушыла: ванилле борсаҡтар, цитрус һуты, дәрсен һәм хатта дөгө. Көймәһен өсөн ғәҙәттә һыуға ултыртып бешерәләр. Һөҙөмтәлә ҡуйыртылған һөткә оҡшаған, әммә бик ҡуйы аҡ йәки һарғылт төҫтәге паста барлыҡҡа килә\nМанхар бланко икмәккә һылау өсөн, йәки төрлө ҡамыр ризыҡтарының электәре, мәҫәлән, альфахор һәм teja (тех) өсөн ҡулланыла.\nКолумбия[үҙгәртергә | вики-тексты үҙгәртергә]\nМанхар бланко — Колумбияла натильянс менән бер рәттән традицион раштыуа ашамлығы. Уны һөт, дөгө һәм шәкәрҙән яһайҙар; тейешле текстураһы булғансы ҡатышманы оҙаҡ бешерәләр. Был тәм-томдо Раштыуа ваҡытында магазиндарҙа һаталар, әммә күптәре йорттарында үҙаллы әҙерләүҙе хуп күрә.\n↑ Web Gastronomica de Enrique Domenech: Manjar Blanco Receta Ҡалып:Webarchive, retrieved on 22-04-2007\n↑ CyberPadres.com: MANJAR BLANCO Архивная копия от 2 ноябрь 2006 на Wayback Machine, retrieved on 22-04-2007.\n↑ BoliviaWeb: Galeria de Recetas: MANJAR BLANCO, retrieved on 22-04-2007\nБланманже: Путешествие сквозь время (англ.)\nhttps://ba.wikipedia.org/w/index.php?title=Манхар_бланко&oldid=924393 ҡабул ителгән\nБыл бит һуңғы тапҡыр 03:55 13 декабрь 2019 үҙгәртелгән.


«Киске Өфө» гәзитенең сайты - ҺЕҘҘЕҢ ИХАТАЛА НИҘӘР БАР? - 2019 - Мәҡәләләр\nНиһайәт, тиергәме, әммә милли проекттар ҡасандан бирле тормошҡа ашырылып килһә лә, бығаса улар буйынса ентекле отчет булғаны юҡ ине әле. Һәр хәлдә, быйыл сентябрҙә уларҙың үтәлеше ни бары 30 процент тәшкил итеүе асыҡланғас, барыһы ла аяҡҡа баҫты, шикелле. Хәҙер төрлө кимәлдә отчет тотҡан яуаплы кешеләр һәр ваҡыт милли проект тигән һүҙгә баҫымды нығыраҡ яһағандай.\nРеспублика Башлығы Радий Хәбиров та был мәсьәләне даими күҙ уңында тота. Ошо көндәрҙә Хөкүмәт ултырышында "Башҡорт ихаталары" программаһы буйынса башҡарылған эштәр көн үҙәгенә сығарылды. "Башҡорт ихаталары" программаһы ябай ремонт ҡына түгел, уны тормошҡа ашырыу һөҙөмтәһендә һәр ихатала резиналы ҡатлам менән ҡапланған балалар һәм спорт майҙансыҡтары, контейнер майҙаны, транспортты парковкалау урындары, яҡтылыҡ сығанаҡтары булырға тейеш. Шулай уҡ территорияны йәшелләндереү, ял итеү өсөн эскәмйәләр ултыртыу, видеокүҙәтеү урынлаштырыу ҙа мөһим. Ләкин... БР торлаҡ-коммуналь хужалыҡ министры Борис Беляев белдереүенсә, заявка бирелгән күләмдән ни бары сирек өлөш кенә ремонтланған, йәғни һандар теле менән әйткәндә, барлығы 400 ихата ремонтланырға тейеш булһа, был һан 107-не генә тәшкил итә. Был эштәрҙең ваҡытында башҡарылмауы төҙөлөш материалдары менән ваҡытында тәьмин итмәү һәм спорт, балалар майҙансыҡтарын килтереү тотҡарланыуға бәйле. Ошо сәбәпле 11 муниципалитетта эштәр бары тик декабрь урталарында ғына тамамланасаҡ, әле 19 муниципалитетта балалар майҙансыҡтары хәүефһеҙ резина ҡатламы менән ҡаплана. Әммә сәбәп шунда ғынамы икән? Миҙалдың икенсе яғын ҡарағанда, Бөрө ҡалаһында ихаталарҙы төҙөкләндереүгә тип бүленгән 9 миллион аҡса эҙһеҙ юҡҡа сыға. Быға хатта Радий Фәрит улы ла аптырауын йәшермәне. Ғәйепле табылырмы, юҡмы - билдәһеҙ, тик һәр муниципалитетта шундай суммалар юғала башлаһа...\nӘ киләһе йылға бер ихата территорияһын төҙөкләндерергә финанстар 1,5 тапҡырға артҡан. Әлбиттә, был яуаплылыҡты тағы ла арттырырға тейеш. Шуға ла республика Башлығының эштәрҙең аныҡ графигын эшләргә ҡушыуы бик урынлы. Уға ярашлы, торгтар, контракт төҙөү ваҡыты аныҡ билдәләнеп, шул ваҡыттан да һуңға ҡалырға тейеш түгел. Һөҙөмтәлә, Радий Хәбировтың күҙаллауҙары буйынса, объекттар ҙа ваҡытында тапшырылырға, 2024 йылға тиклем республикала һәр ихата ремонтланырға тейеш. "Башҡорт ихаталары"на ҡағылышлы беренсе проблема ошо булһа, икенсеһе - башҡарылған эштең сифаты. Ошо көндәрҙә Хөкүмәттә үткән оператив кәңәшмәлә Радий Хәбиров был йәһәттән Торлаҡ-коммуналь хужалыҡ министрлығына һәм урындағы властарға ҡәнәғәтһеҙлеген белдерҙе.\nБыл мәсьәләгә республика премьер-министрының беренсе урынбаҫары Андрей Назаров та үҙенең ҡарашын еткерҙе: "Юлдар һалынмаған, ә ямалған, - тине ул. - Яңы ла, әммә әле үк иҫке кеүек күренә. Балалар майҙансыҡтары исем өсөн генә эшләнгән. Аҡсаны статистиканы күрһәтеү өсөн генә әрәм итергә ярамай. Ни өсөн ундай объекттарҙы ҡабул итәбеҙ? Халыҡ көлә бит. Әлбиттә, улар ошондай майҙансыҡтарға килеп, аҡсаны үҙләштергәндәр, тип кенә әйтәсәк, сөнки эш һөҙөмтәһе балалар ихтыяжын ҡәнәғәтләндермәй".\nВице-премьерҙың тәнҡите лә урынлы кеүек, әммә бында бер мөһим мәлде оноторға ярамай: "Башҡорт ихаталары" программаһы буйынса башҡарылған эштәрҙе ҡабул иткәндә ошо ихата территорияһында йәшәүсе халыҡ дөйөм йыйылышта һайлап ҡуйған вәкил дә ҡатнаша. Әгәр етешһеҙлектәр булып та, объект ҡабул ителә икән, тимәк, йә уны ҡурҡытҡандар, йә ул аҡса үҙләштереүҙә "өлөшсө" булып тора. Сөнки намыҫлы вәкил бер ваҡытта ла етешһеҙлекте күрә тороп, уны ҡабул итеү документтарына ҡул ҡуймаясаҡ, ә нисек тә булһа эште еренә еткереп башҡарыуға өлгәшәсәк. Хәйер, бында ошондай "вәкилдәр" менән матур ғына аңлатыу эштәре алып барылыуы ла ихтимал. Мәҡәләнең башында әйтеп киткәнсә, сентябрҙә милли проекттарҙың үтәлеше ни бары 30 процент ҡына тәшкил итә ине. Ә уларҙы, федераль программа булараҡ, тормошҡа ашырыу өсөн финанстар федераль бюджеттан да бүленә. Тимәк, программа өсөн бүленгән аҡса билдәле ваҡытҡа тиклем үҙләштерелеп бөтөргә тейеш, әгәр шулай булмаһа, киләһе йылға финанслау тап үҙләштерелмәгән сумма күләменә ҡыҫҡартылыуы мөмкин (үҙләштерә алманығыҙ, тимәк, ул сумма һеҙгә кәрәкмәй, икенсе төбәктәргә етмәй ҡалды). Юлдар, башҡа объекттарҙы ремонтлау темпы тап ошо йыл һуңы яҡынлаша башлағас йылдамланыуы ошоға бәйле түгелме икән? Иң мөһиме - аҡсаны үҙләштереп ҡалыу, ә сифат көтөп торор... Көҙ башында етәкселектең милли программаларҙың үтәлеше өҙөлөү ҡурҡынысы аҫтында булыуын күҙаллауы ла шулай уйларға мәжбүр итә.\nӨфө ҡалаһына килгәндә, быйыл ошо программаға ярашлы күп фатирлы йорттарҙың 89 ихата территорияһы комплекслы төҙөкләндерелә, йәғни 279 бағана ултыртыла, 3 спорт майҙансығы, 41 балалар майҙансығы, 45 турник комплексы, 639 сүп һауыты, 330 эскәмйә һәм 511 видеокүҙәтеү системаһы ҡуйыла. Автотранспорт өсөн 5 меңдән ашыу парковка урыны булдырыла. Әлеге ваҡытта 29 ноябргә тиклем 2020 йылға заявкалар ҡабул ителә. Был эште һеҙҙең өсөн кемдер килеп эшләүен көтөп ултырырға ярамай, ихатаны төҙөкләндереүгә заявканы идара итеү компаниялары ла, район хакимиәттәре лә, халыҡ үҙе лә бирә ала. Бының өсөн ни бары йыйылыш үткәрергә, программала ҡатнашыу тураһында ҡарар сығарырға һәм ҡала хакимиәтенә заявка тапшырырға кәрәк. Артабан инде эштәрҙең дөйөм күләме суммаһының 1 проценты халыҡтан йыйылһа, 94 процентын ҡаплауҙы республика үҙ өҫтөнә ала, 4 проценты ҡала ҡаҙнаһы иҫәбенә башҡарыла.\nТағы бер проблема - ул барлыҡ ошо эштәр башҡарылғандан һуң ихаталарҙың "хужаһыҙ" тороп ҡалыуы. Шул уҡ ваҡытта, йорт эргәһендәге территория дөйөм милеккә инә һәм уның хужалары булып милекселәр тора. Әммә үҙ милкен үҙе йәшәгән фатиры тип кенә күреп өйрәнгән ҡала халҡы, күрәһең, дөйөм милеккә ингән майҙанды һаман да үҙенеке тип танырға теләмәй. Һәм ҡуласа элеккесә әйләнә лә әйләнә: комплекслы ремонт эштәре башҡарыла, хужа юҡ, хужаһыҙ донъяла тәртип тә юҡ... Ә һеҙҙә, хөрмәтле гәзит уҡыусылар, ниндәй фекерҙәр, ниндәй миҫалдар бар ошо эштәр буйынса? Яҙып ебәрегеҙсе әле.\nЯҙылған: 02.12.19 | Ҡаралған: 329


“Пациенттарҙың нисек ауырығанын белмәйһегеҙ шул...”\n11 Сентябрь , 14:15\nБәлки, аҙаҡтан вирусҡа ҡаршы тәьҫирле дарыуҙар ҙа барлыҡҡа килер, әлегә былай ғына был зәхмәттән ҡотолоу әмәле юҡ.\nЗубов ковид госпиталендә эшләгән медицина фәндәре кандидаты Лиана Шәйхуллина әйтеүенсә, әгәр республикала йәшәгән һәр кем клиникала дауаланғандарҙың нисек ауырығанын күрһә, улар күптән прививка яһатҡан булыр ине.\n– Күптәр дауаханаға эләккәс кенә ваҡытында прививка яһатмағанына үкенә. Мин тәжрибәмдән сығып шуны әйтә алам: коронавирус– бик ауыр, ғәҙәти булмаған хәүефле сир, өҙлөгөүҙәре менән ҡурҡыныс тыуҙыра. Сирләгәндән һуң тромбоз, инфаркт һәм инсульт алыу хәүефе ҙур, – ти Лиана Роберт ҡыҙы. – Ул башҡа инфекцияларға оҡшамаған, вирус ҡан системаһын ҡаҡшатыуға һәләтле.\nТабип әйтеүенсә, вакцина яһатыу – эпидемиологик хәлде еңеләйтеү өсөн берҙән-бер сара. Бәлки, аҙаҡтан вирусҡа ҡаршы тәьҫирле дарыуҙар ҙа барлыҡҡа килер, әлегә дарыу төймәһе йотоп ҡына был зәхмәттән ҡотолоу әмәле юҡ. Йоғошло ауырыуҙар хеҙмәте беҙгә һәр саҡ кәрәк, быға тиклем дә эпидемиялар баш ҡалҡытҡылап торҙо. Әгәр республика халҡының өс миллион кешеһе прививка яһатһа, сир осраҡтары күҙгә күренеп кәмейәсәк.\n”Беҙ бөтәбеҙ ҙә бындай көсөргәнешле шарттарҙа йәшәүҙән арыныҡ. Коллектив иммунитетҡа өлгәшһәк, кешеләр һирәгерәк ауырыясаҡ һәм сир ҙә еңелерәк үтәсәк,” – ти Лиана Шәйхуллина.\nФото: News.myseldon. com


Һалдат билдәһеҙ булмай\nДыуан районының эҙәрмәндәр отряды Бөйөк Ватан һуғышында хәбәрһеҙ юғалған 64 шәхестең исемен асыҡланы. Ватанды һаҡлаусылар көнө уңайынан үткән сарала яҡындарына яугирҙың архив документтары тапшырылды.\nБерҙән-бер үкенес был хәбәрҙе әсәһенең ишетмәй китеүе. Ғәйфулла Абдуллин бөгөн шатлыҡлы ла, бер үк ваҡытта ҡайғылы ла ваҡиғанан бер аҙ ҡаушап ҡалды. Бөгөнгө көнгәсә хәбәрһеҙ юғалғандар исемлегендә булған әсәһенең ағаһы Әкрәм Йәркәевтың хәҙер, ҡайҙа ятып ҡалғанлығы билдәле.\nДыуан районының эҙәрмәндәр отряды Бөйөк Ватан һуғышында хәбәрһеҙ юғалған 64 яҡташының исемен тыуған яғына алып ҡайтты. Ватанды һаҡлаусылар көнө уңайынан ойошторолған сара сиктәрендә, яугирҙың туғандарына архив документтар тапшырылды. Һалдаттарҙың яҡындары хатта, ҡайҙа ятып ҡалғанынан бигерәк, ниндәй орден-миҙалдар менән бүләкләнгәнен дә тап бөгөн белде.\nМихаил Чигвинцев, эҙәрмәндәр отряды командиры: «Беҙ шәхестең исемен асыҡлау өсөн эҙләнеү эштәрен төрлө яҡлап алып барҙыҡ. Яҡташтарыбыҙҙың күбеһе фронтҡа Силәбе өлкәһенең Златоуст, Куса ҡалаларынан киткән. Шуға ла отряд ағзаларына күрше төбәктең архив материалдарын өйрәнергә лә тура килде. 64 яҡташыбыҙҙың исеме асыҡланды. Уларҙың күбеһенең батырлығы үҙҙәре һәләк булғандан һуң баһаланған».\nДыуан районынан фронтҡа 8 меңдән ашыу кеше алына. Уларҙың күбеһе яу яланында башын һала, хәбәрһеҙ юғала. Әйткәндәй, былтыр «Хәтер вахтаһы» проекты буйынса Башҡортостандан Бөйөк Ватан һуғышында хәбәрһеҙ юғалған 5 мең һалдаттың шәхесе асыҡланған. Был тәңгәлдә әле лә эш тынмаған. Республикала яугирҙарға ҡағылышлы документтарҙың күсермәһе электрон архивҡа туплана.


"Салауат Юлаев" хоккей клубы йәнә бер тренер менән тулыланды | ГТРК «Башкортостан» — Новости Уфы и РБ\n12 октября 2015 — 15:50\nБыға тиклем Санкт-Петербургтың СКА-һында ҡапҡасылар өсөн яуаплы белгес Кирилл Кореньков Өфөгә күсте. Ул СКА-ға тиклем юлаевсыларҙың баш тренеры Игорь Захаркин менән бергә Польша йыйылма командаһында ла эшләп өлгөргән. Әйткәндәй, яңыраҡ «Салауат Юлаев»ҡа килгән йәнә бер тренер Николай Борщевский ҙа быға тиклем Санкт-Петербургта эшләне. Хәҙер «Салауат Юлаев»та тренерҙар һаны бишәүгә етте. Баш тренер Игорь Захаркин менән бергә һәр уйын барышында хоккейсылар эскәмйәһе артында Анатолий Емелин, Николай Борщевский, Андрей Зюзин һәм Кирилл Кореньков баҫып торасаҡ.


Бөрйән районына, дөрөҫөрәге, Башҡортостандың дәүләт ҡурсаулығына билдәләнгән ваҡытҡа барып етер өсөн Өфөнән беҙ иртәнге сәғәт алтыла уҡ сыҡтыҡ. Ҡояш сыҡҡансы йоҡомһорап\nбарҙыҡ, әлбиттә. Ҡояш сыҡҡас инде йоҡо ҡайғыһы китте, өҫтәүенә беҙгә бына тигән бүләк тә әҙерләнгән - автобус тәҙр әһе аша рәссамдарҙы таң ҡалдырырлыҡ күренеш асылды!\nКүптән бындай матурлыҡты күргәнем юҡ ине! Көҙ үҙ буяуҙары н йәлләмәй: ағас япраҡтары алтын һары, көрән, ҡыҙыл, ут төҫө ндә баҙлап яна. Мөһабәт тау баштарында ағастар ниндәйҙер әки әт һарайҙарын хәтерләтә. Әммә иң ҡыҙығы беҙҙә алда көткән икән.\nҠурсаулыҡҡа эләгер өсөн башта "Ҡәйнә телен" иҫән - һау\nүтергә кәрәк - Архангель һәм Белорет райондары араһындағы таулы урындағы хәүефле боролош халыҡ араһында шулай тип атап йөрөтөлә. Уның аша өҫкә күтәрелгәндә ҡаршы килгән автомашиналар хәүеф тыуҙыра, аҫҡа төшкәндә инде үҙ тиҙлегеңде самалау кәрәк.\nҠышын ҙур йөк машиналарының шоферҙары был урында туҡтап, "телдең" икенсе яғынан транспорт килеү - килмәүен ҡарағандан һуң ғына бик яй тиҙлек менән был ҡапҡандан сыға. Ҡышын юлға мул итеп ҡом һибәләр, сөнки һаҡһыҙ ҡыланһаң бәрелештән ҡотолоп булмаясағы көн кеүек асыҡ. Аллаға шөкөр, "Ҡәйнә телен" беҙ иҫән - һау үттек. Боролоштан һуң күҙ алдын да матурлығы буйынса иҫ китмәле күренеш асылды. Туҡтап иҫтәлеккә фотоға төшөргә теләк ҙур булһа ла, Көньяҡ Уралдың ҡурсаулығына тиҙерәк барып етеү теләге көслөрәк булып сыҡты.\nТағы бер йөҙ саҡрымдан һуң, ниһайәт, ҡурсаулыҡҡа аяҡ\nбаҫтыҡ. Уның сигендә беҙҙе Һарғайа ауылында йәшәүселәр йыр - бейеүҙәр менән ҡаршы алды. Уларҙың хәтерендә ҡурсаулыҡтың\nюбилейын билдәләү оҙаҡ һаҡланасаҡ, сөнки һуңғы арала бында әлегеләй саралар үткәне юҡ икән. Байрамға БР Тәбиғи ресурста р министрлығы вәкилдәре, республиканың милли һәм тәбиғи парк\nдиректорҙары, ғалимдар, йәмәғәтселек вәкилдәре килгән. Ҡурсаулыҡтың 75 йыллығына арналған был сараның бағымсылары булып Бөтә донъя ҡырағай тәбиғәт фонды, Бөрйән ю л ремонтлау участкаһы, Бөрйән урман хужалығы һәм "Тәңре" экологик берләшмәһе сығыш яһаны. Ҡыҙғанысҡа ҡаршы, Бөрйән ра йоны хакимиәте тантанала ҡатнашманы.\nБайрам иһә тәбиғәт ҡосағында үтте. Хужалар ялан уртаһында\nсәхнә төҙөгән, эскәмйәләр ултыртҡан, ҡурсаулыҡтың яҡшы эшләүсе хеҙмәткәрҙәрен, ветерандарҙы бүләкләү ҙә ошонда\nуҙҙы, саф һауала өҫтәл дә әҙерләнгән ине. Тостар яңғырай, йылға ярындағы ун ҡаҙанда итле аш өлгөрә. Һыуҙы иһә ашнаҡсылар тура Ағиҙел йылғаһынан ала, әйтеүҙәренсә, был урында уға йөҙләгән таҙа шишмәләр ҡоя икән. Йылғала иң таҙа һыуҙа ғына йәшәүсе бәрҙе менән бағры ла үрсей тип әйттеләр\nТамаҡ ялғап алғандан һуң, теләүселәр ҡурсаулыҡ буйлап\nэкскурсияға юл тотто. Башта Тәбиғәт музейында булдыҡ.\nҺөйләүҙәренсә, ҡурсаулыҡта 57 төр имеҙеүсе хайуан, 19 төр ҡош, алты төр һөйрәлеүсе, өс төр амфибия, 17 төр балыҡ\nһаҡлана. Рәсәйҙең Ҡыҙыл китабына индерелгәндәрҙән ҡурсаулыҡ биләмәләрендә бөркөт, таҙғара, өкө, бағры, бәрҙе, бал ҡорто һәм башҡалар бар. Әйткәндәй, таҙғара, тартай һәм зырҡыуыт - донъя киңлектәрендә һирәк осраусы ҡоштар иҫәбенә инә.\nҠурсаулыҡ биләмәләрендә һаҡланыусы уникаль объекттар араһында мышы, марал популяциялары бар. Ҡоштар араһында айырым урын биләүселәрҙән һуйыр һәм ҡорҙо әйтергә була.\nӘлбиттә, ҡурсаулыҡта беҙгә айыу, төлкө, ҡама һәм шәшке\nменән осрашырға тура килмәне, ә бына бызылдауыҡ, һағыҙаҡ,\nиңкештәр көнө буйына "концерт" ойошторҙо. Ҡарағай урманы буйлап үткән экологик һуҡмаҡта беҙгә уларҙың иң ғәжәйеп\nтөрҙәренә тап булдыҡ.\nҠарағай урманында бәшмәктәр йәйелеп ята. Тик, ҡыҙғанысҡа ҡаршы, бында уларҙы йыйырға ярамай. Ялҡау бәшмәксе өсөн ожмахтың да ожмахы инде. Минең өсөн асыш булып көрән сатыр б әшмәге торҙо. Баҡһаң, уны сей килеш тә ашарға ярай икән,\nтәмләп тә ҡараным - сей көнбағыш тәмен хәтерләтә.\nКөньяҡ Уралдың ҡарағай урмандары, әйткәндәй, биотөрлөлөкт ө һаҡлап ҡалыу өсөн айырым әһәмиәткә эйә: ҡурсаулыҡ биләмәләендә һигеҙ йөҙҙән ашыу үлән төрҙәре һаҡлана.\nБына беҙ Көньяҡ Урал түбәләренең береһенә мендек. Алда асылған матурлыҡтан хатта баш әйләнә - ҡуйы ҡара урмандар, ҡылғанлы далалар, йылғалар, шишмәләр... Барыһы ла ус\nтөбөндәге кеүек. Һәм был әкиәттәгеләй матурлыҡтың кеше өсөн\nнин тиклем мөһим икәнлеген ошонда ғына аңлай башлайһың.


Сөгөлдөр аштары » Башкортостан кызы | Башҡортостан ҡыҙы\n300 грамм сөгөлдөр, 150 грамм аҡ май, 150 грамм шәкәр, 1 йомортҡа, 400 грамм он, 1 балғалаҡ ванилле шәкәр, ярты стакан джем йәки ҡайнатма (ҡыҙыл төҫтәгеһе яҡшыраҡ), 2 балғалаҡ ҡамыр күперткес, 1 балғалаҡ дәрсен тәмләткесе кәрәк.\nБешкән сөгөлдөрҙө турайбыҙ ҙа, шәкәр ҡушып, блендер ярҙамында иҙәбеҙ. Блендер булмағанда, бик ваҡ ҡырғыстан үткәрергә лә мөмкин. Йомортҡа, йомшаҡ аҡ майҙы өҫтәп, яҡшылап болғатабыҙ. Онға ванилле шәкәр, дәрсен, күперткес һалып бутайбыҙ һәм сөгөлдөргә ҡушабыҙ. Ҡамыр баҫабыҙ ҙа, шыптырға урап, 20 минутҡа һыуытҡысҡа ҡуйып торабыҙ.\nҠамырҙы ярты сантиметр ҡалынлығында йәйәбеҙ, шунан 1,5-2 сантиметр киңлегендәге таҫмаларға ҡырҡабыҙ. Уларҙы урап, рауза сәскәһе рәүешенә килтерәбеҙ. Майлы табаға теҙеп, 190 градусҡаса эҫетелгән мейескә оҙатабыҙ. Ярты сәғәт самаһы бешерәбеҙ.\nМейестән алғас, «рауза»ларға йоҡа ғына итеп джем йәки ҡайнатма яғабыҙ һәм шәкәр һибәбеҙ.\nСей сөгөлдөрҙән турама\n500 грамм сөгөлдөр, ярты лимон,\n2 – 4 теш һарымһаҡ, тәменсә тоҙ, борос, 3 ҡалаҡ үҫемлек майы кәрәк.\nСөгөлдөрҙө йыуып әрсейбеҙ. Нәҙек кенә киҫәктәргә ҡырҡып сығабыҙ (ҡырғыс аша үткәрергә лә мөмкин).\nЛимон һутын һығабыҙ, уға иҙелгән йәки ваҡ ҡына итеп туралған һарымһаҡ, тәмләткестәр, үҫемлек майы ҡушабыҙ һәм яҡшылап болғатабыҙ. Сөгөлдөр өҫтөнә һалып бутайбыҙ һәм 1-2 сәғәткә һыуытҡысҡа ҡуйып торабыҙ.\nЯңынан болғатып, тәрилкәләргә һалабыҙ. Һуған ҡулсалары, йәшел тәмләткес үләндәр менән биҙәп, табынға ҡуябыҙ.\nСей сөгөлдөрлө турамаларҙы шулай уҡ башҡа йәшелсәләр менән дә әҙерләргә мөмкин. Уға бигерәк тә салат япрағы, шпинат, редис, ҡыяр, кишер, торма, кәбеҫтә, алма килешә.\n1,2 килограмм сөгөлдөргә 500 грамм эремсек, 3-4 йомортҡа, 4 ҡалаҡ йөҙөм, 2 ҡалаҡ шәкәр, 1/3 стакан манный ярмаһы, 40 грамм аҡ май, тәменсә тоҙ кәрәк.\nБешкән сөгөлдөрҙө әрсейбеҙ ҙә, ипләп кенә уртаһын алып, «һауыттар» эшләйбеҙ. Эремсекте иләк йәки ит турағыс аша үткәрәбеҙ. Йөҙөмдө йыуып киптерәбеҙ.\nЭремсеккә йөҙөм, йомортҡа, шәкәр, тоҙ, манный ярмаһын ҡушып, яҡшылап болғатабыҙ һәм сөгөлдөр эсенә тултырабыҙ. Майлы табаға теҙеп, 15-20 минутҡа мейескә ҡуябыҙ. Табынға ҡаймаҡ менән бирәбеҙ.\nСөгөлдөр аҫтындағы минтай\n4 минтай балығы, 2-3 сөгөлдөр, 1 һуған, 200 грамм сыр, ярты лимон, 400 грамм 15 процентлы ҡаймаҡ, тәменсә тоҙ, борос, йәшел тәмләткес үләндәр кәрәк.\nБалыҡты тиреһенән, һөйәгенән таҙартабыҙ һәм 4-5 сантиметр ҙурлығындағы киҫәктәргә бүләбеҙ. Тоҙ һибәбеҙ, лимон һуты һирпәбеҙ ҙә 10 минутҡа ҡуйып торабыҙ.\nТабаға балыҡ киҫәктәрен теҙеп сығабыҙ. Өҫтөнә ярымҡулсалап туралған һуғанды һалабыҙ. Өсөнсө ҡат итеп, ҡулсалап туралған бешкән сөгөлдөрҙө йәйәбеҙ.\nҠаймаҡҡа тоҙ, борос һәм туралған әнисте ҡушып болғатабыҙ. Артыҡ ҡуйы күренһә, 1-2 ҡалаҡ һыу өҫтәп ебәрергә мөмкин. Тәмләткесле ҡаймаҡты табаға, сөгөлдөр өҫтөнә, ҡоябыҙ. 200 градусҡаса эҫетелгән мейестә 25 – 30 минут бешерәбеҙ.\nТабаны алып, сөгөлдөр өҫтөнә ҡырғыстан үткәрелгән сыр һибәбеҙ һәм 5 минутҡа кире мейескә ҡуябыҙ. Сыр ирегәс, алып, табынға бирәбеҙ.\n3 сөгөлдөр, 2 ҡалаҡ зәйтүн майы, тәменсә эре тоҙ, борос кәрәк.\nЙыуып таҙартылған сөгөлдөрҙө йоҡа ғына түңәрәктәргә турайбыҙ. Сөм һауытҡа һалып, өҫтөнә зәйтүн майы ҡоябыҙ һәм яҡшылап, май һәр киҫәк сөгөлдөргә тейерлек итеп, болғатабыҙ.\nТабаға махсус пергамент ҡағыҙы йәйәбеҙ ҙә сөгөлдөр киҫәктәрен берәмләп кенә һалып сығабыҙ. 150 градус эҫелектәге мейестә 40-50 минут бешерәбеҙ. Сөгөлдөр киҫәктәре 1,5-2 тапҡырға бәләкәйләнергә тейеш. Бешкәндә икенсе яғына әйләндерергә лә була.\nМейестән алғас, тоҙ һәм борос һибәбеҙ. Шул килеш кенә ашарға ла мөмкин, ул татлы ғына булыр. Был чипсы турамаларҙы биҙәргә йәтеш.\n1 сөгөлдөр, 2 йомортҡа, 200 грамм сыр, 2 теш һарымһаҡ, йәшел һуған, тәменсә тоҙ, борос, майонез кәрәк.\nСөгөлдөрҙө йыуып, киптерәбеҙ ҙә, ялтыр ҡағыҙға (фольгаға, ҡурғаш ҡағыҙына) төрөп, 180 – 200 градус эҫелектәге мейестә 1 сәғәт самаһы бешерәбеҙ. Былай һыуҙа бешергәнгә ҡарағанда файҙалыраҡ була.\nСөгөлдөрҙө, сырҙы эре ҡырғыстан үткәрәбеҙ, бешкән йомортҡаны шаҡмаҡлап турайбыҙ. Иҙелгән һарымһаҡ, тоҙ, борос, майонез ҡушып болғатабыҙ. Үлән тәмләткестәр һибәбеҙ.\nГөлшат ИШБУЛАТОВА әҙерләне.


21(2011) » Страница 4 » "Йәшлек" гәзите\nГазета "Йәшлек" » Облако тегов » 21(2011) » Страница 4\nАй Ергә тартыла\nНовости // 19-03-2011, 13:27\nБөгөн, йәғни 19 мартта Ай Ергә максималь араға яҡын килә. Һөҙөмтәлә ул беҙгә ҙурыраҡ булып күренәсәк.\nӨфө планетарийы директоры Анатолий Денисов әйтеүенсә, Ай майҙаны сама менән 16 процентҡа тиклем ҙурая. Юлдашыбыҙ менән планета араһы, ғәҙәттә, яҡынса 380000 саҡрым, бөгөн иһә 356600 саҡрым буласаҡ....\nНовости / Мәҙәниәт // 19-03-2011, 13:27\n«Блогта ошо тармаҡҡа бәйле көн үҙәгендә торған проблемалар хаҡында һөйләшкем килә. Әле интернет мәҙәниәткә арналған төрлө мәғлүмәт менән тулған, фекерҙәр, ҡараштар төрлөсә. Мәҫәлән, берәүҙәр «массалы мәҙәниәт»те, йәғни уның коммерция өлөшөн үҫтереү яҡлы. Бындай мәҙәниәткә, ғәҙәттә, элитар мәҙәниәт ҡаршы ҡуйыла. Был юҫыҡта төрлө субкультуралар, бард, йәштәр хәрәкәттәренең ҡатнашыуын да әйтергә кәрәк. Академик Дмитрий Лихачев билдәләүенсә, мәҙәниәт – дәүләт шөғөлләнергә тейешле мөһим нәмә», – тип яҙа министр....\nТабиптар яҡшыға өмөтләнә\nНовости / Һаулыҡ һаҡлау // 19-03-2011, 13:26\nРеспублика балалар дауаханаһында уникаль операция башҡарылды. Пациент – эпилепсия менән ауырыусы ун өс йәшлек үҫмер.\nТабиптар билдәләүенсә, әле бала үҙен яҡшы хис итә. Клиника белгестәре, малай һауығыр, тигән өмөттә. Дауахананың нейрохирургия бүлеге мөдире Айрат Тимершин билдәләүенсә, әле нимәлер күҙалларға иртәрәк, барыһын да ваҡыт күрһәтәсәк. Шуға ла бала ярты йыл табиптар күҙәтеүе аҫтында буласаҡ....\nТөҙөлөш отрядтары, теҙелегеҙ!\nНовости / Башҡортостан // 19-03-2011, 13:26\nБашҡортостанда Советтар Союзы заманында киң таралыу алған йәштәр төҙөлөш отрядтары яңынан тергеҙеләсәк. Был эш менән «Берҙәм Рәсәй» партияһының төбәк бүлексәһе шөғөлләнергә теләк белдергән.\nПартияның Башҡортостан төбәк бүлексәһе етәксеһе Рөстәм Ишмөхәмәтов белдереүенсә, беренсе төҙөлөш отряды ошо йәйҙә үк эшләй башлаясаҡ. Студенттарға М. Аҡмулла исемендәге Башҡорт дәүләт педагогия университеты ҡарамағындағы бассейнды төҙөргә ҡушыла. Әле отрядҡа 30 кеше яҙылған да инде. Республика вуздары менән һөйләшеүҙәр алып барыла, йәйгә тиклем төҙөлөштә ҡатнашырға теләүселәрҙең артыуы ихтимал. Әйткәндәй, йәштәр айына 12 – 15 мең һум эш хаҡына иҫәп тота ала. Фирҡә етәкселеге шулай уҡ ауыл хужалығында, поездарҙа вагон ҡараусы сифатында эшкә урынлашыуға булышлыҡ итергә ниәтләй....\nКиләсәккә маҡсаттар ҙур\nНовости / Рәсәй // 19-03-2011, 13:25\nРәсәй Федерацияһы Хөкүмәте Рәйесе Владимир Путин БР Президенты Рөстәм Хәмитов менән эш осрашыуы үткәрҙе. Унда республиканың эре инвестиция проекттары, инфраструктура, шулай уҡ ағымдағы социаль-иҡтисади хәл ҡаралды. Премьер фекеренсә, әгәр башланған бөтә инвестиция проекттары уңышлы тормошҡа ашырылһа, Башҡортостан Рәсәйҙең төп индустрия үҙәктәренең береһе тигән абруйын нығытасаҡ....\nНовости / Башҡортостан // 19-03-2011, 13:24\nБашҡортостан Дәүләт Йыйылышы – Ҡоролтайҙың рәсми делегацияһының Ҡаҙағстандың Астана ҡалаһына эш сәфәре тамамланды. Өс көн дауам иткән эшлекле осрашыуҙа республика парламенты спикеры Ҡаҙағстан Сенаты Рәйесе Касым-Жомарт Токаев менән осрашты. Һөйләшеү барышында ике яҡлы мөнәсәбәттәрҙе, парламент-ара бәйләнештәрҙе артабан да нығытыу мәсьәләләре тикшерелде....


Йондоҙнамә 4-10 апрель\n5 Апрель 2011, 15:24\nЫлаҡ (22.12 – 20.01) Аҙна башы ҡәҙимгесә көтөлә. Был арала йондоҙҙар бер ниндәй ҙә дәғүәләргә инмәҫкә ҡуша. Шаршамбыла кешеләрҙе артыҡ өмөтләндермәгеҙ, үҙегеҙ ҙә кеше һүҙенә артыҡ ышанмағыҙ.\nАҙна башы ҡәҙимгесә көтөлә. Был арала йондоҙҙар бер ниндәй ҙә дәғүәләргә инмәҫкә ҡуша. Шаршамбыла кешеләрҙе артыҡ өмөтләндермәгеҙ, үҙегеҙ ҙә кеше һүҙенә артыҡ ышанмағыҙ.\nЕмешле һәм тыныс эшмәкәрлек өсөн уңайлы мәл. Төп эштәре ер йәки һыу менән бәйле һыуғоярҙар мотлаҡ уңыр. Кесе йомала мөмкинлектәрегеҙҙе дөрөҫ баһаламауығыҙ ихтимал. Иң өмөтлө көндәрегеҙ – йома һәм шәмбе.\nБәйләнештәр булдырыу өсөн өмөтлө ваҡыт. Осрашыуҙар күңелле һәм асыҡ үтер. Шаршамбыла алданыуығыҙ ихтимал. Шуға уяулыҡ хаҡында онотмағыҙ. Аҡсаға бәйле ҡыйынлыҡтар булыуы мөмкин.\nАҙна әүҙем һәм күңелле үтер. Башығыҙҙа яңы уй-фекерҙәр тыуып торор. Шишәмбелә иҫтәлекле ваҡиғалар көтөлә. Кесе йомала кеше алдында эшкингәнлегегеҙҙе тулыһынса күрһәтә алырһығыҙ.\nАҡса етмәүе бер аҙ борсоп торор, моғайын. Был арала оло йәштәге туғандарығыҙ менән аралашыу ауырлашыр. Шуға ҡарамаҫтан, үҙегеҙҙе тыныс һәм ышаныслы тойорһоғоҙ.\nОсор күңелле генә башланып китер һымаҡ. Үткән ваҡиғаларҙы яҡшы кәйеф менән иҫкә алырһығыҙ. Ләкин шишәмбенән һуң ҡапыл төрлө мәшәҡәттәр күбәйер. Уларҙы хәл итеүе еңел булмаҫ.\nШишәмбеләге хәлдәр тормошоғоҙға ниндәйҙер үҙгәрештәр индерергә мәжбүр итер. Был арала элекке бурыстарығыҙҙы ҡайтарырға онотмағыҙ. Йәмәғәт сараларынан баш тартмағыҙ, уларҙан файҙа күреүегеҙ ихтимал.\nИкеле осор. ҡайһы бер эштәрегеҙҙең туҡталыуы ихтимал. Шишәмбе – шаршамбыла мөһим һөйләшеүҙәр, файҙалы осрашыуҙар булыр. Кесе йомала бәләкәй генә ваҡиға кәйефегеҙҙе боҙор. Бәхетле һандарығыҙ – 7, 17, 27.\nШәхси мөнәсәбәттәрегеҙҙе барлап сығырға етди сәбәптәр табылыр һымаҡ. Бәғзеләр менән арағыҙҙы икеләнмәйенсә өҙөгөҙ, бынан файҙа һәм еңеллек тойорһоғоҙ. Яҡын киләсәктә йондоҙҙар һеҙгә яңы, юғарыраҡ вазифа вәғәҙә итә.\nАҙна ауырыраҡ башланыр. Кире ваҡиғалар йыйылып киткәндәй тойолор. Шуға ҡарамаҫтан, донъяға яҡты ҡарашығыҙҙы үҙгәртмәгеҙ. Сөнки бик тиҙҙән хәлегеҙ үҙгәрер. Кесе йоманан һуң ниндәйҙер ауыр бурыс иңегеҙҙән төшөр.\nШишәмбе бар аҙнаға ыңғай йоғонто яһар. Өмөтлө уй-фекерҙәр ҙә тыуып торор. Шәмбелә яратҡан кешегеҙ менән арағыҙҙы тағы ла нығытырһығыҙ, буғай. Бер аҙ сығымдарығыҙ артыр.\nМәшәҡәтле осор. Был бар өлкәләрҙә лә күҙәтеләсәк. Йондоҙҙар ашығыс аҙымдарға этәрер. Шулай ҙа бәғзеләр яңы һөнәр үҙләштерәсәк. Шаршамбыла ҡиммәтле әйберҙәр кейергә кәңәш ителмәй.


ҒҮМЕРЕМДЕҢ ГҮЗӘЛ МӘЛЕ\n29 Октябрь 2018, 11:50\nКүп кенә инде һарғайып бөткән гәзиттәр, башҡа документтар һалынған был йәшник мине уйҙарымда 60-сы йылдарға, “хеҙмәт энтузиазмы” тигән һүҙ бәйләнеш этәргес көс булған, йәштәр эшләй ҙә, ял итә лә белгән осорға алып ҡайтты…\nБөгөн комсомолға ҡарата ҡараш төрлө, әммә тарихты үҙгәртеп булмай. Илебеҙҙең үткәненә, бигерәк тә совет йылдары осоронда тап комсомолда тәүге тормош тәжрибәһе алған быуынға ихтирам менән ҡарау кәрәк.\nКүптән түгел өйҙәге архивты ҡарағанда, минең ҡарамаҡҡа бик ҡыҙыҡлы документҡа юлыҡтым: 1955 йылда Рафиҡ Мөхәмәтовҡа бирелгән 08931284-се һанлы комсомол билеты! Күп кенә инде һарғайып бөткән гәзиттәр, башҡа документтар һалынған был йәшник мине уйҙарымда 60-сы йылдарға, “хеҙмәт энтузиазмы” тигән һүҙ бәйләнеш этәргес көс булған, йәштәр эшләй ҙә, ял итә лә белгән осорға алып ҡайтты…\nҠулыма 1969 йылғы “Ленинсы” гәзитен алам. “Комсомол күбәләре” тигән мәҡәләлә “Заветы Ильича” колхозында барған комсомол өмәһе тураһында яҙылған. Һүрәттәге һыбайлы малай – 5-се класс уҡыусыһы Володя Криволапов. Ул эҫкерттәргә һөйрәтке менән бик етеҙ һәм оҫта итеп бесән һөйрәтә. Уның көн дауамында нисә рейс эшләүен һанау мөмкин түгел, әммә бригадир Григорий Акимович Лакомкин әйтеүенсә, Володя – молодец! Икенсе һүрәттәге ҡыҙҙар өсөн дә эш – ғәҙәти. Район мәҙәниәт йорто комсомолкалары – инструктор-массовик Фәриҙә Мөхәмәтйәнова (Ильясова), бейеү түңәрәге етәксеһе Хәмдиә Маликова (Теләүбирҙина) һөйрәткегә хуш еҫле бесән тейәй…\nӘ был ҡағыҙ киҫәге – 1969 йылдың 30 октябрендә баҫылған “Октябрь байрағы” гәзитенән ҡырҡып алынған. Унда комсомолдың тыуған көнөнә арналған йәштәр байрамы тураһында һөйләнә. Мәҡәләне уҡып, мин фотолағы тамашасылар бар күңелен һалып тыңлаған йырсы егеттең ПМК төҙөүсеһе Әхмәт Ишемйәров икәнлеген белдем. Ул 1967 йылда үткән үҙешмәкәрҙәрҙең республика смотрында 1-се дәрәжәле диплом менән бүләкләнгән. Егеттең тормошонда хеҙмәт менән йыр айырылғыһыҙ: көндөҙ – ташсы, кис – әртис. Ә уға ҡушылып баянда уйнаусы – Ғәлим Байсурин. Әйткәндәй, бер генә концет та, спектакль дә уның ҡатнашлығынан башҡа үтмәгәндер. Ғәлим үҫмер сағында уҡ мандолинала, аҙағыраҡ баянда уйнарға өйрәнә. Көслө музыкаль һәләтле егет теләһә ҡайһы көй-йырҙы ла тиҙ генә отоп ала. 1956 йылда ул район мәҙәниәт йортона эшкә килә һәм баянсылар ансамбле төҙөй. Был ансамбль төрлө фестивалдәрҙә, смотрҙарҙа сығыш яһай, 2-се дәрәжәле Диплом, күп Почет грамоталары, рәхмәт хаттарына эйә була.\nТантаналы кисәлә хорҙың көслө һәм ғорур башҡарған “Ленин беҙҙең менән”, “Башҡортостан”, “По Дону гуляет…” йырҙары тамашасыларҙың күңелендә йылы тәьҫораттар ҡалдырҙы.\n– Театр эше оҡшай миңә, – ти ине Фәриҙә Мөхәмәтйәрова (Ильясова), – Һәр ҡатнашыусы менән ролде ятлау, мимика өҫтөндә эшләү еңел түгел, әммә үҙең әҙерләп сығарған әртистәрҙең сығышын күреү ҙур ҡыуаныс. М. Кәримдең “Айгөл иле” пьесаһын уңышлы сәхнәләштереп, 1-се дәрәжә диплоға эйә булғайныҡ. Был тамашаны ҡарарға теләүселәр күп булды – Иҫәнғолда ғына өс тапҡыр ҡуйҙыҡ, унан Айыу, Күгәрсен, Үрген ауылдарында сығыш яһаныҡ.\nӘ бейеү ансамбленең уңыштарына ҡайһы ғына тамашасы ҡыуанманы икән? Бейеүселәрҙең хәрәкәттәре аныҡ, урынына еткереп эшләнгән. Әлбиттә, ансамблдең уңыштарында Хәмдиә Маликованың (Теләүбирҙинаның) өлөшө ҙур. Коллектив “Гөлнәзирә”, “Молдовеняска”, “Ҡыҙҙар” тигән күмәк бейеүҙәре, “Свидание” рус лирик бейеүҙәре менән райондың барлыҡ тиерлек ауылдарын урап сыҡты. Ул осорҙағы бейеүселәр Феликс Назаров, Йәдкәр Рәхмәтуллин, Алсу Абдрахманова, Нина Нечаева мәшғүл булыуҙарына ҡарамай, түңәрәккә әүҙем йөрөнө.\nҠурайсылар ансамбленең даны тирә-яҡҡа таралған ине. Уларҙың сығышын Өфөлә, Мәскәүҙә, Куйбышыевта (Һамар), телевизо һәм радио аша ла тыңланылар. Бөтә Союз конкурсы лауреаты Нәжметдин Хәсәнов етәкләгән был ансамлдең уңыштарын һанап тороу ҙа урынһыҙ. Ҡурайсылар ансамбленә РСФСР мәҙәниәт министры бойороғо менән “Һәүәҫкәр музыкаль коллектив” исеме бирелә.\nИҫәнғол мәктәбенең музыка уҡытыусыһы Роля Хәмит ҡыҙы Ишмырҙина үҙешмәкәр сәнғәттең әүҙем ҡатнашыусыларының береһе булды. Ул концерт бригадаһы менән күп ауылдарҙа сығыш яһаны һәм йырҙарын бөтә ерҙә лә тамашасы ихлас ҡабул итте. Һәләтле йырсы-бейеүселәр: ул ваҡыттағы Таҙлар мәктәбе пионервожатыйы Валентина Лиходумова, музыка мәктәбе уҡытыусыһы Алсу Абдрахманова, автохужалыҡ кассиры Дамира Дәүләтшина, Иҫәнғолдан уҡытыусы Валерий Нечаев һәм башҡалар күп булды. Арабыҙҙа инде күптәре булмауы бик йәл.\nБыл саралар барыһы ла ВЛКСМ-дың район комитеты аппаратының хеҙмәткәрҙәре, йәғни М. Горюнов, В. Бикмөхәмәтов, Р. Тазетдинова, М. Бикмөхәмәтова, Ф. Ғүмәрованың татыу һәм көйлө эшләүе һөҙөмтәһендә уңышлы үтте.\nҺүҙемде йомғаҡлап шуны әйткем килә: комсомол онотолманы – уның эше, рухы ҡалды. Мин дәүләттең йәштәр менән эшләүгә яуаплы структуралары бөгөн дә ВЛКСМ-дың яҡшы йолаларын дауам итер, йәш быуындың өлкәндәр менән бәйләнешен нығытыр, йәштәрҙең әүҙем гражданлыҡ позицияһын үҫтерер һәм Ватанға һөйөү тәрбиәләр тип ышанам.


«Киске Өфө» гәзитенең сайты - БАШҠОРТ МИЛЛИ КЕЙЕМЕ СЕР ҺӘМ МӘҒЛҮМӘТ СЫҒАНАҒЫ ЛА УЛ - 2018 - Мәҡәләләр\nТөрлө ғилми хеҙмәттәрҙә башҡорт костюмы халыҡтың үҫеше, уның төрлө тарихи дәүерҙәрҙә башҡа халыҡтар менән мәҙәни һәм сауҙа бәйләнешен өйрәнеү объекты булараҡ сығыш яһаһа ла, милли кейемдең үҙе, уның төҙөлөшө тураһында телгә аҙ алына. Әммә тап ошонда ҡиммәтле мәғлүмәт һаҡлана ла инде. Иҫегеҙгә төшөрөгөҙ әле, "Ҡара юрға" эпосында Мәсем хандың ҡыҙы Маҡтымһылыу Әбләйҙең кейеменә ҡарап, уның ҡайһы тарафтан килеүен әйтеп бирә. "Сабыуың түңәрәтеп яһалған, дала кешеһенә оҡшағанһың", - ти ул атаһының Ағиҙел үрендә урынлашҡан йәйләүенә Һаҡмар йылғаһының көньяҡ ярҙарынан килгән егеткә. Тимәк, башҡорт кейеме матур, уңайлы булыуынан тыш, берәй төрлө мәғлүмәт тә еткерә алған. Күпме йылдар үтмәһен, башҡорт костюмының бөгөнгө көнгә тиклем һаҡланып ҡалған өлгөләре һаман да үҙенең матурлығы менән күҙҙе ҡамаштыра. Унда бөтөн нәмә гармонияла, уның бөтөн өлөштәре берҙәм бөтөнлөктө тәшкил итә.\nФилософик күҙлектән ҡарағанда, кейемдә тормош гармонияһы булып ике - ҡатын-ҡыҙ һәм ир-егет башланғысының үҙ-ара ярашыуы тора. Тотороҡлолоҡ, үҙ һүҙендә тора белеү, аналитик фекерләү, һалҡын иҫәп, йәғни, ир-егет башланғысы кейемдең нигеҙендә - төҙөлөшөндә күренә. Хис-тойғоларға бай булыу, башҡаларҙың хәленә инә белеү, йәлләү менән айырылып торған ҡатын-ҡыҙ башланғысы кейемдең төҫөндә, биҙәктәрендә, биҙәнеү әйберҙәрендә сағыла.\nБөгөнгө көндә Башҡортостан музейҙарында һаҡланған, XIX быуат аҙағы-XX быуат уртаһында тегелгән милли кейемдәрҙе тикшергәндән һуң, ҡатын-ҡыҙ күлдәктәрен бер нисә төргә бүлеп була. Уның иң боронғолары, башлыса өйҙә, ҡул көсө менән һуғылған, киңлеге 30 см-ҙан ҙурыраҡ булған туҡымаларҙан тегелгән. Күлдәктең итәге менән өҫкө өлөшө тоташтырып тегелгән урында магазин туҡымаһынан киң генә әүеркә һалынған. Бындай кейемдәр туҡыма һуғыу киң таралған төньяҡ-көнбайыш һәм төньяҡ-көнсығыш райондарҙа тегелгән.\nӨҫкө яғы өс - арҡа һәм ике алғы өлөштән, итәге бер нисә ҡыйыҡтан торған күлдәкте төньяҡ һәм көнсығыш райондары кейгән. Биле аҫҡа төшөп торған күлдәктәр Урал арьяғы башҡорттары өсөн хас булған.\nТөньяҡ-көнсығыш райондарҙың күлдәктәре ең формаһы менән айырыла, ул ҡабарып тора. Шулай уҡ еңде төрлөсә ултырталар.\nЯға башлыса ике төрҙә: ултырма яғалы күлдәк һәм яғаһы төшөрөп ҡуйылған күлдәктәр булған. Төймәләр йә алдан, йә арттан, йә яурынға ҡуйылған.\nБашҡорт алъяпҡыстары ла төрлөлөгө менән айырылып тора. Әйткәндәй, башҡорт кейеме составында алъяпҡыстар бөтөн ерҙә лә осрамай, мәҫәлән, көньяҡ-көнсығыш башҡорттарында ул юҡ. Был төбәк халҡының XX быуаттың 20-се йылдарына тиклем төп шөғөлө малсылыҡ булған. Тимәк, улар даими рәүештә күсмә тормош менән йәшәгән. Ә алъяпҡысты йорт эштәре менән булышҡанда таҡҡандар.\nКамзулдарға килгәндә, был еңһеҙ кейемдең алғы өлөшө тура төшә, ә артҡы өлөшө арҡаға һылашып ҡына төшә лә, бил тирәһендә киңәйә, бының өсөн махсус рәүештә ҡабырға йөйөн арҡаға сығарыбыраҡ тегәләр. Иң ҡыҙығы, ошондай бесеү принцибы тарихи кейем өлгөләрендә, атап әйткәндә, XVII-XVIII быуаттарҙа Францияла осраған жустокорптарҙа осрай. Француз кафтаны камзул өсөн өлгө була аламы, юҡмы, был мәсьәлә асыҡ ҡала, әммә 1812 йылдағы һуғышта Парижғаса еткән ата-бабаларыбыҙ уларҙы трофей итеп алып ҡайтмаған тимә.\nХалыҡ сәнғәтенең һәр өлгөһөндә лә биҙәүҙәр киң ҡулланыла. Боронғо кешеләрҙең тормошонда биҙәктәр ҙур роль уйнаған, улар кешене яуыз көстәрҙән һәм күҙҙәрҙән һаҡлаған, ниндәйҙер йола үтәү өсөн кәрәк булған, хужаһының социаль статусын күрһәтеп торған. Биҙәктең һәр элементы һаҡлау ролен үтәгән. Хәҙерге заманда тәнде "яуыз көстәр"ҙән һаҡлау кәрәклеге юғалған, сөнки уларға ышаныу юҡҡа сыҡҡан. Шулай ҙа бөгөнгө көндә һаҡлау төшөнсәһе әһәмиәтен юғалтҡан тип тә әйтеп булмай, ул икенсерәк кимәлгә күскән. Бөгөн "энергетик вампир", кешене һаҡлап тороусы ҡатламдар, мәҫәлән, аура тигән терминдар ҡулланыла. Йәғни, элек кешенең йәне һаҡлауға мохтаж булһа, бөгөн тәндең энергетик ҡатламы һаҡлау объекты булып тора. Шуға ла кейемдең "һаҡлаусы" өлөштәре лә үҙгәрҙе, заманса костюмда насар кешеләрҙең энергетикаһынан аураны һаҡлау өсөн ювелир биҙәүестәренә, бетеүҙәргә, төҫтәргә күберәк иғтибар бирелә. Әммә боронғолар ҡурҡыныс янаусы әйберҙәргә күберәк мистик төҫ биргән, улар кеше күҙенә күренмәй һәм хатта кейем аша ла кешенең йәненә үтеп инә ала, тип иҫәпләгән. Кейемдең иң "йомшаҡ" ере тип йырыҡтар, тегелгән урын иҫәпләнгән. Шуға бындай урындарҙы биҙәгәндәр ҙә. Милли кейемдә яға, түш киҫелеше, итәктең һәм еңдең осо биҙәлгән. Башҡорт күлдәгендә бигерәк тә уның өҫкө өлөшөнә иғтибар биргәндәр. Ошо маҡсатта түш уйымы тәүҙә сигелгән түшелдерек менән ҡапланған. Һуңғараҡ түш уйымын сигеп биҙәгәндәр, ул иҙеү тип аталған. Хәҙерге фәндә милли костюмды философтар ҙа өйрәнә. Кейем һаҡлаусы ролен үтәүҙән тыш, матур биҙәктәр кешелә тик ыңғай тойғолар ғына уятҡан. Матурлыҡты күрә белгән кеше иһә, яуызлыҡ ҡылмаясаҡ. Шуға ла биҙәктәрҙең тәрбиәүи әһәмиәте лә юҡ түгел.\nДонъя өс өлөштән тора, тип иҫәпләгән ата-бабаларыбыҙ. Иң юғары баҫҡыста - Һауа, унда Тәңре йәшәй. Көн (Ҡояш), Ай, уларҙың ире Самрау; Тимер Ҡаҙыҡҡа бәйләнгән Һарат менән Буҙат һәм уларҙың артынан ҡыуыусы алты ас бүре лә Күктә. Уртансы ҡатлам - Ерҙә кеше, уның ярҙамсылары Толпар, йәнлектәр, ҡоштар (шоңҡар, торна, аҡҡош, күгәрсен), шулай уҡ өй, тау, урман, ут эйәләре йәшәй. Ер йәки һыу аҫты - төрлө ғифриттәр, һыу эйәләре, Сәмреғош һәм башҡа йәндәр донъяһы. Улар, үҙ сиратында, изге (Аҡбуҙат, торна, балыҡ) һәм яуыз (дейеү, ауырыу эйәләре һ.б.) һәм бер кемгә лә зыян килтермәгән (тау, йылға эйәләре) көстәргә бүленә.\nДонъяның ошондай бүленеше матди мәҙәниәт предметтарының барыһында ла, шул иҫәптән торлаҡта, көнкүреш әйберҙәрендә, кейемдә сағылыш тапҡан. Милли кейемдә өҫкө донъя баш кейеме һәм арҡаның өҫкө өлөшө кимәлендә сағыла. Баш кейемдәре ҡоштарҙы ла хәтерләтеп ҡуйған, ә ҡоштар иһә һауаның, яҡтылыҡтың, тормоштоң күҙалланышы. Ҡашмауҙы ғына алып ҡарайыҡ. Уның алғы өлөшө ҡоштоң суҡышы, арҡала ҡойроғо, алға төшөп торған биҙәүестәр ҡоштоң ҡанаты. Әйткәндәй, ҡолаҡ эргәһенән аҫҡа ҡарай төшөп торған сулпылар күп халыҡтарҙың баш кейеме өсөн хас.\nУрта донъя арҡаның өҫкө өлөшөнән кейемдең итәгенә тиклем сағыла һәм ул Ерҙең үҫемлектәр һәм йәнлектәр донъяһының байлығын һәм матурлығын күрһәтә. Сигеү, аппликация ярҙамында кейемдең ошо өлөшө үҫемлектәр, сәскәләр, йәнлектәр һыны менән биҙәлә. Түбәнге донъя - күлдәктең аҫҡы өлөшө, шулай уҡ аяҡ кейеме. Был донъя кешене ҡурҡыта, ундағы яуыз көстәр кешенең ғүмеренә, сәләмәтлегенә зыян килтерә, тип ышанғандар. Бигерәк тә йәш ҡатындарҙың кейеменә иғтибар бирелгән, сөнки милләттең киләсәге улар тыуҙырған һәм тәрбиәләгән һау-сәләмәт быуындың ҡулында. Шуға ла ата-бабаларыбыҙ ҡыҙҙарҙың һәм йәш ҡатындарҙың һаулығын һаҡларға тырышҡан. Шуның өсөн дә ҡатын-ҡыҙҙың кейеме ниндәйҙер мәғәнәгә эйә булған төрлө биҙәктәргә бай.\nИҫегеҙгә төшөрөгөҙ, аяҡ кейеме - сарыҡтың үксә өлөшө аппликацион биҙәк менән байытылған аркалар менән биҙәлгән. Биҙәктең төҫө лә үҙенсәлекле, ул, ғәҙәттә, ҡыҙыл ептәр һәм ҡыҙыл төҫтәге туҡыма киҫәктәренән яһала, ә ҡыҙыл төҫ һәр замандарҙа ла һаҡлаусы функцияһын үтәгән. Икенсенән, бындай композиция тоннелгә инеү йәки унан сығыуҙы хәтерләтә. Гүзәл Ҡазбулатова иҫәпләүенсә, боронғо кешеләр тормоштоң яралыуын шулай күҙаллаған. Икенсе донъяға үҙенсәлекле юл булараҡ ҡаралған түбән донъялағы был "ишекте" яһап, уны биҙәүҙең төп маҡсаты нәҫел-ырыуыңды һаҡлау, был донъяға яуыз көстәр үтеп инеүенә юл ҡуймау.\nТүбәнге донъя менән йылға һәм күлдәргә мөнәсәбәт тә бәйле. Боронғо башҡорттар һыуға ике төрлө ҡарашта булған. Бер яҡтан, һыу - йәшәү сығанағы, икенсе яҡтан - һыу үҙенең юлындағы бөтөн нәмәне емерә ала. Башҡорттарҙың һыуға бындай мөнәсәбәте "Урал батыр" эпосында ла күренә. Урал батыр эскән күлдең һыуында көн күргән дейеүҙәр уны һәләкәткә килтерә, Урал батыр, күлдең һыуын эсмәгеҙ, тип кәңәш итә. Тик ерҙә эсәр һыу етмәй башлағас, кешеләр уның улдарына килеп, ярҙам һорай. Шул саҡта улар булат ҡылыстары менән тауҙы уйып, Иҙел, Яйыҡ, Нөгөш, Һаҡмар тигән йылғаларға баш бирә. Башҡорттарҙың кейемендә йылғаны күлдәктең итәгенә тегелгән таҫма һынландыра. Таҫма урта һәм түбәнге донъя сигендә, был да халыҡтың һыуға мөнәсәбәте тураһында һөйләй.\nМилли кейемдә кешенең социаль йәки ғаилә хәленә бәйле элементтар ҙа бар. Мәҫәлән, кейәүгә сыҡҡан ҡатын-ҡыҙ ғына ҡашмау кейә алған. Иң тәүҙә баш кейеме күрһәтеп торған ҡатын-ҡыҙҙың ғаилә хәлен. Кейәүҙәге ҡатын-ҡыҙҙың кейеме, башлыса, ҡашмауы ромб формаһындағы биҙәктәргә бай булған. Ромбтың оҙонса түңәрәктең эсенә урынлаштырыуы ла ихтимал. Оҙонса түңәрәк - йәшәйеш символы. Уның ромбҡа әүерелеүе - Ер менән Һауаның, ир менән ҡатындың ҡушылыуын аңлата. Йәшәйештең нигеҙе һәм асылы. Шуға ла ромб кейәүҙәге ҡатын-ҡыҙҙың кейемендә генә осрай. Ә йәш ҡыҙҙар толом башланған ергә өсмөйөш ҡуя, был уның кейәүҙә булмауы билгеһе. Бүрәттәрҙә, мәҫәлән, ҡыҙҙың кейәүгә сығырға әҙерлеген билбау урынына билде уратып алған декоратив биҙәк күрһәтеп тора. Тывалар итәк осона ошондайырак биҙәкле тар туҡыма тегеп ҡуялар. Бөтөн был миҫалдар милли кейемдең халыҡ, уның донъяға ҡарашы тураһында мәғлүмәт йөрөтөүен күрһәтеп тора.\n"Башҡорт костюмы" китабынан.\nЯҙылған: 14.06.18 | Ҡаралған: 304


Дәүләкәндә – самолет! » Башҡортостан гәзите | Газета Башкортостан на башкирском языке официальный сайт\nБашҡортостан гәзите » Белем һәм тәрбиә » Дәүләкәндә – самолет!\nДәүләкәндә – самолет! 11.07.2018 // Белем һәм тәрбиә\nХалыҡ самолетты алып килеүҙе бик ҡыҙыҡһынып күҙәтте. Юлда уны күргәндәрҙең ҡайһы берәүҙәре, Дәүләкән районы хакимиәтенә шылтыратып, самолетты ҡайҙа алып барыуҙары менән ҡыҙыҡһынды. Көтөүселәр иһә малдарын ҡалдырып, мәлде телефонға фотоға төшөрөргә ашыҡты.\nСамолетты үҙ юлы менән һөйрәтеп алып килделәр. Был ябай булмаған техниканы күсереүгә өлөш индергәндәр тарихи ваҡиғала ҡатнашты, тип әйтһәк тә хата булмаҫ.\n“МИГ-21” уҙған быуат уртаһында тауыштан шәберәк осоусы һәм иң таралған икенсе быуын истребителе булып тора. Калиновкаға килтерелгәне 1956 йылда эшләнгән. Уның двигателен сисеп алһалар ҙа, идара итеү пульты тулыһынса һаҡланған. Быға тиклем “тимер ҡанатлы ҡош” Өфө дәүләт авиация университеты ҡарамағында булған.\n– Самолет университеттың Уҡыу үҙәгендә торҙо. Балалар унда килеп шөғөлләнә ине. Хәҙер Дәүләкән үҫмерҙәре үҙҙәрендә күнекмәләр үткәреп, беҙгә уҡырға килһендәр, тип теләйбеҙ. Беҙ офицерҙар составын – лейтенанттар әҙерләйбеҙ, – ти университеттың Хәрби уҡыу үҙәге начальнигы Вячеслав Лазарев.\nСамолетты Калиновкаға күсереү еңелдән булмай. Бының өсөн Рәсәй Хәрби космос көстәренең баш командующийы генерал-полковник Виктор Бондаревтан рөхсәт алғандар. “Тимер ҡош”то реставрациялағандан һуң, Аэрокосмос мәктәбе уҡыусылары ысын техникала һөнәр оҫталыҡтарын камиллаштырасаҡ.


Силәбелә һабантуй үтте // Сәйәсәт | новости башинформ.рф\nСиләбелә һабантуй үтте\n17:59, 29 июня 2009 Сәйәсәт\nСиләбелә Юрий Гагарин исемендәге мәҙәниәт һәм ял паркында милли-мәҙәни байрам — һабантуй үтте.\nСиләбеләр һәм байрам ҡунаҡтары алдында Башҡортостан Республикаһының Учалы районынан артистар сығыш яһаны. Улар дәртле бейеүҙәр һәм күңелле йырҙар башҡарҙы.\nҺабантуйҙа БР Хөкүмәте ҡарамағындағы Матбуғат, нәшриәт һәм полиграфия буйынса идаралыҡ начальнигы вазифаһын башҡарыусы Фәнил Ҡоҙаҡаев етәкселегендәге рәсми делегация ҡатнашты.\nБайрамда ҡатнашыусыларға Башҡортостан Республикаһы Президенты Мортаза Рәхимов тәбрикләү хаты ебәрҙе. Һабантуй — ул бөтә халыҡтарҙың дөйөм байрамы, тип билдәләне Мортаза Рәхимов. Силәбе өлкәһе менән Башҡортостан Республикаһы араһында ике төбәк халҡының дуҫлығына һәм үҙ-ара аңлашып йәшәүенә нигеҙләнгән ныҡлы сауҙа-иҡтисади, фәнни-техник һәм мәҙәни бәйләнештәр булдырылған. "Башҡорттар хәҙерге Силәбе өлкәһе территорияһында борон-борондан йәшәй. Өлкә етәкселеге аҡыллы сәйәсәт алып барыу һөҙөмтәһендә башҡорттар туған телен өйрәнеү мөмкинлегенә эйә. Башҡорт милли сәнғәтенә ярҙам итеү, ғөрөф-ғәҙәттәрҙе һәм традицияларҙы, милли мәғарифты һәм матбуғатты һаҡлау йүнәлешендә күп эшләнә", — тиелә Башҡортостан башлығы ҡотлауында.\nТеләүселәрҙең барыһы ла һабантуй өсөн традицион көрәш, тоҡ менән һуғышыу, гер күтәреү, бағанаға үрмәләү ярыштарында ҡатнаша алды. Байрам ҡунаҡтары башҡорт милли аш-һыуын да тәмләп ҡараны. Һабантуй аҙағында йәштәр өсөн дискотека ойошторолдо.\nТеги: Силәбе, һабантуй, делегация


Ауылым ағинәйе » Башҡортостан гәзите | Газета Башкортостан на башкирском языке официальный сайт\nБашҡортостан гәзите » Йәмғиәт » Ауылым ағинәйе\nАуылым ағинәйе 15.01.2019 // Йәмғиәт\nЙәнтөйәккә иман таратҡан кешеләр бар әле.\nИңдәренә аҡ яулығын һалып, ауылым урамынан әкрен генә атлап барған Мөслимә инәйгә ҡарайһың да күңелгә нур тула, йәнтөйәгемдә иман таратҡан, кәрәк саҡта фәһемле кәңәш биргән, мохтаждарға ярҙам ҡулы һуҙған ағинәйҙәр бар әле, тип шатланып ҡуяһың.\nАҡ яулығын һалып иңенә,\nАҡ инәйем атлай тын ғына.\nАҡ бәхеттәр, тик шатлыҡтар\nӨләшә ул бары-барына.\nМөслимә инәй Мөхтәбәрова батырҙары менән дан алған, Рәмиҙәрҙе, Харистарҙы биргән Салауат районының Арҡауыл ауылында ғүмер кисерә. Дыуан районының Ҡәҙер ауылында тыуып үҫкән ҡыҙҙы яҙмыш Салауат ере менән бәйләй. Ҡыйғы районы егете Сәмиғулла менән өйләнешеп, Салауат районына күсеп киләләр һәм ул ваҡытта гөрләп торған партия, комсомол тормошо менән янып йәшәйҙәр, береһенән-береһе матур, тәртипле, инсафлы биш бала тәрбиәләп үҫтерәләр.\nМөслимә инәй бөтә ғүмерен балаларға тәрбиә һәм белем биреүгә арнай – башҡорт теле һәм әҙәбиәте уҡытыусыһы булып эшләй. Тырыш хеҙмәте “Мәғариф отличнигы” билдәһе һәм бихисап маҡтау ҡағыҙҙары менән баһалана. Уҡытыуҙан тыш, профсоюз комитеты эшен алып бара, уҡыусылар менән әҙәби түңәрәк ойоштора, стена гәзите сығара, балаларҙың ижади эштәрен республика баҫмаларына әҙерләп ебәрә.\n83 йәшлек Мөслимә инәй бөгөн дә тынғыһыҙ тормош алып бара. Ауылдағы мәғариф ветерандарының һәр ҡайһыһына барып хәлен белә, осрашыуҙар ойоштора, ниндәй генә мәшәҡәт килеп тыуһа ла, ярҙам ҡулын һуҙырға тырыша. Уның йорто әллә ҡайҙан нур бөркөп ултыра.\nЙәйгеһен ихатаһы сәскәләргә күмелә, баҡсаһында емеш-еләк, йәшелсә уңа, ә өҫтәленән күпереп бешкән күмәс, ҡоймаҡ өҙөлмәй. “Әсәй” тип өҙөлөп торған балалары, “өләсәй” тип йүгереп йөрөгән ейән-ейәнсәрҙәре, “инәй” тип хөрмәт иткән ауылдаштары ҙур ихтирам менән килә уға. Мөслимә инәй доғалар уҡый, туған телебеҙҙе, илебеҙҙе яратырға өйрәтә, әллә нисә төрлө матбуғат баҫмаһын яҙҙыра, ундағы яңылыҡтар менән оло йәштәге әхирәттәрен таныштыра.\nАуылымдың ошондай ағинәйҙәренә һоҡланып та, ғорурланып та бағам. Уларға таҙалыҡ-һаулыҡ теләп, йәш быуынды тәрбиәләүҙә күрһәткән ярҙамдары өсөн ихлас рәхмәт һүҙҙәрен еткерге килә.\nАвтор: Луиза ХӘЙРЕТДИНОВА


Автор: Үҙәк матбуғатты һәм интернетты файҙаланып Илфат ЯНБАЕВ әҙерләне. » Автор: Үҙәк матбуғатты һәм интернетты файҙаланып Илфат ЯНБАЕВ әҙерләне. » Яйыҡ гәзите | Газета Яик\nЯйыҡ гәзите » Автор: Үҙәк матбуғатты һәм интернетты файҙаланып Илфат ЯНБАЕВ әҙерләне.\nБыл донъяла ниҙәр бар?27.02.2018\nПравославие динен тотоусылар өсөн «Бөйөк пост» башланды. Мосолмандарҙың ураҙаһы менән оҡшаш ғибәҙәт. Быйылғы һынау дәүере үтә ҡурҡыныс башланды - Кизляр ҡалаһында Изге Георгий сиркәүенә йыйылған кешеләргә бер әтрәғәләм һөжүм итә. Биш ҡатынды һунар мылтығынан атып үлтерә, күпмелер кешене яралай. Үҙе лә енәйәт урынында һәләк булды.\n- Енәйәтсе мосолман түгел, иманлы кеше бер осраҡта ла ғәйепһеҙ кешеләрҙең ғүмерен ҡыймаясаҡ! - тип белдереү яһаны күрше Чеч-ня башлығы Рамзан Ҡадиров һәм террорсының бар ҡуштандарын асыҡлап, уларҙы ла иң ҡаты язаға тарттырырға саҡырҙы. Эйе, 22 йәш-лек йәш кешенең кинәт кенә башына тай типмәгәндер бит инде - кемдер ҡотортҡан, күңеленә хөсөт сәскән...\nДағстан Республикаһы Хөкүмәтенең вице-премьер вазифаһын биләгәндә Екатерина Толстикова урындағы педагогтар менән тартҡылаштан арына алмаған була, ти. Әле ришүәтселектә ғәйепләп, урындағы власты яңырта башлағастары, ситтән килгән был ханымды Ер һәм милек мөнәсәбәттәре министры итеп ҡуйҙылар. Эшен нисек башҡаралыр, тик шундуҡ хеҙмәткәрҙәренә эш урынында намаҙ ҡылыуҙы тыя, бының өсөн тәғәйен бүлмәне бикләтә. Ҡысытмаған урынды тырнау ниңә кәрәк булды инде! Хеҙмәткәрҙәр ялыу яҙҙы - килмешәкте Конституцияның 28-се статьяһына (выждан ирке) хыянат итеүҙә ғәйепләнеләр. Тикшереү үтәсәк\nБыл донъяла ниҙәр бар?20.02.2018\nЯрты йыл да эшләп өлгөрмәне, Нидерландының сит ил эштәре министры Хальбе Зейлстра отставкаға сығырға мәжбүр ителде. Оятһыҙ рәүештә яла яғыуы асыҡлана бит. Владимир Путин сит ил бизнесмендары менән үткәргән бер кәңәшмәлә, составына Украина, Белоруссия, Балтика буйы илдәре, Ҡаҙағстанды индереп, ниндәйҙер «Бөйөк Рәсәй» төҙөү ниәте тураһында үҙ ҡолағым менән ишеттем, тип һүҙ таратҡан була. Хәҙер килеп, алдаҡсы министр (ул саҡта бизнесмен) был осрашыуҙа бөтөнләй ҡатнашмауы асыҡланды. «Бөйөк Рәсәй» - әллә үҙе уйлап сығарған, әллә берәйһенән ишеткән ғәйбәт икәнлегенә бер кемдең дә шиге ҡалманы.\nАҠШ Милли разведкаһы директоры Дэниел Коутстың фекеренсә, быйыл Әзербайжан һәм Әрманстан араһында һуғыш тоҡаныуы ихтимал, был ҡанҡойоштоң Рәсәйгә лә ҡағылыуы бар. Ыҙғыш сәбәбе - Таулы Карабах, хәҙер инде күпме ваҡыт бүлешә алмайҙар.\nБыл донъяла ниҙәр бар?19.12.2017\nАҠШ президенты Дональд Трамп Айҙы йәнә тикшерә башлау, кеше осороу тураһында директиваға ҡул ҡуйҙы. Уйлап ҡараһаң, ысынлап та, сәйер - башта Ер юлдашын үҙләштереү уңышлы башлана ла программа 1972 йылда тулыһынса туҡтатылған була. Әллә сит планета цивилизацияларына инаныусылар дөрөҫөн һөйләйме, йәғни, космоновтарыбыҙҙы ниндәйҙер сит көс ҡыуып ебәргән буламы? Тик шуныһы бар инде - иң ышаныслы космос караптарының моторҙары тик Рәсәйҙә яһала, ә хәҙер ике ил араһында санкциялар кәртәһе.\nБР Дәүләт Йыйылышы - Ҡоролтай депутаттары федераль законға үҙгәрештәр ин-дереү тәҡдиме өҫтөндә эшләй. Баҡһаң, РФ Ғаилә кодексына үҙгәрештәр индерелеп, 2017 йылдан балаға исем биргәндә вазифа, титул, һөнәргә ишара яһаған һүҙҙәрҙе ҡулланыу тыйылды. Закон сығарыусылар «Князь мира» йә «Принцесса расцвета» кеүек «тоҙһоҙ» исемдәрҙе күҙ уңында тотһа, беҙҙә был тыйыуға инерлек Әмир, Хан, Солтандар күп. Шуға ла йолаға ингән беҙҙең «титул-исемдәрҙе» ҡалғандарҙан айырыу зарур.\nБыл донъяла ниҙәр бар?12.12.2017\nШулай итеп, 2018 йылдың февралендә Кореяла үтәсәк XXIII Ҡышҡы Олимпия уйындарына Рәсәй командаһы индерелмәйәсәк. Спортсыларыбыҙ допинг ҡулланыуҙа ғәйепләнә. «Бойкот иғлан итергә йыйынмайбыҙ, айырым спортсылар шәхсән рәүештә ҡатнаша ала», - тип белдереү яһаны РФ Президенты В. Путин. ...ошо форсат менән файҙаланып, «ҙур спорт»тан бөтөнләй баш тартыу ҙа насар булмаҫ ине, буғай. Уйлап ҡараһаң, бер-ике донъя чемпионы әҙерләүгә киткән ҡаҙна аҡсаһына нисек кенә масса спортын йәйелдереп булмаҫ ине! Күреп торабыҙ бит, үҙебеҙҙең төбәктәге йәш спортсылар ярышҡа йыйынһа, тренерҙары бағыусы эҙләп ҡаңғыра торған.\nБерләшкән Милләттәр Ойошмаһындағы Америка вәкиле Ники Хейли сығыш яһаны: «Олимпиадала АҠШ йыйылма командаһы ҡатнашыу-ҡатнашмау мәсьәләһе лә әлегә хәл ителмәгән». Бында сәбәп икенсе: йәнәш кенә урынлашҡан Төньяҡ Корея менән эт һәм бесәй кеүек талашҡас, граждандарының именлеге өсөн борсолалар. Нигеҙһеҙ ҡурҡмайҙарҙыр. Төньяҡ Кореяның Сит ил эштәре министрлығы рәсми белдереү яһаны: «Сиктәребеҙ янында АҠШ һәм Көньяҡ Корея ҙур хәрби күнекмәләр үткәреүҙәре икеләнергә урын ҡалдырманы - һуғыш ҡотолғоһоҙ. Ҡасан башланыуы ғына әлегә билдәһеҙ». Хоҙай һаҡлаһын!\nБыл донъяла ниҙәр бар?28.11.2017\nЛДПР партияһы бер тауыштан РФ Прези-денты һайлауҙарына Владимир Жириновскийҙың кандидатураһын күрһәтте. Былтыр РФ Дәүләт Думаһына һайлауҙар барғанда беҙҙең районда ЛДПР партияһы 18 проценттан ашыу тауыш йыйып ғәжәпләндергәйне. Киләһе йыл нисек булыр икән, «мөхәббәт» һүрелмәгәнме? Тик бына халҡыбыҙҙың «Иртән уңмаған кис уңмаҫ, кис уңмаған һис уңмаҫ», - тигән әйтеме бар бит әле, Владимир Вольфович биш тапҡыр был посҡа дәғүә итеп ҡараны, уңышҡа өлгәшә алманы. Күрәһең, «Тейенгә тейеүе шарт түгел, шартлауы (мылтыҡ атыуҙың) - шарт», - тип эш итәлер.\n«Донъя ахыры билдәләренең беленеүен күрмәһә, һуҡыр ғына күрмәйҙер!» - тип сығыш яһаны Рәсәй православие динен тотоусылар башлығы патриарх Кирилл. Һәм барыһын да иманлы булырға саҡырҙы - уларҙың тәғлимәттәре буйынса, ахырызаман ҡасан етеүе кешеләрҙең үҙҙәрен нисек тотоуҙарына бәйле икән. Шуны ла билдәләйек - патриарх Кирилдың олатаһы иерей Василий Степанович Гундяев заманында Башҡортостанда эшләп киткән икән, шуға ла баш дин әһеле республикаға айырыуса йылы ҡарашта, ти.


22 Ғинуар 2018, 16:09\nӘлкә урта мәктәбендә район ҡоролтайының күсмә ултырышы булды. Көн тәртибендәге мәсьәләләрҙең төп маҡсаты – Әлкә ауыл биләмәһенең ауылдарында ағинәйҙәр ҡоро эшен йәнләндереү, буласаҡ геопарктың статусын нығытыу өсөн бөтәбеҙ бер төптән, берҙәм һәм йылдам эш итергә тейешбеҙ икәнен аңлатыу ине.\nБеҙҙең изге ниәтте тормошҡа ашырыуҙа төп ярҙамсыларыбыҙ – Ахун ауылынан ҡул эштәре оҫтаһы Филүзә Хөснөтдинова һәм Урмансы ауылының данлы “Етегән” халыҡ ансамбле булды. Мәктәптең заманса матур залында йыйылған төрлө быуын вәкилдәре, башлыса ҡатын-ҡыҙҙар, был фәһемле осрашыуҙан бик ҡәнәғәт ҡалды. Районыбыҙҙың тыуған яҡты өйрәнеүселәренең башлап йөрөүсеһе, илһөйәр рухлы замандаштарыбыҙҙың береһе, вазифаһы менән генә түгел, йөрәк ҡушыуы, аң-зиһене талабы буйынса үҙенең йәмәғәт эшмәкәрлеген Салауат еренең илаһи хозурлығын данлауға, башҡаларға аңлатыу эштәренә һәм пропагандалауға бағышлаған Зилә Садиҡова әҙерләп күрһәткән “Янғантау” геопаркы тураһындағы электрон презентацияға бер кем дә битараф ҡалманы. Салауат еренең көндәлек рәүештә күнегеп бөтөлгән үҫемлектәр донъяһы – аяҡ аҫтыбыҙҙа ятҡан Бөтә Рәсәй Ҡыҙыл китабы икән дә ул! Күрер күҙгә әллә ни түгел тауҙарыбыҙ – еребеҙҙең геологик һәйкәлдәре, эсәр һыуҙарыбыҙ, һаҙлыҡтарыбыҙ, шишмәләребеҙ – һәр береһе хазина!\n“... Тәбиғәт феномены – Янғантауҙағы һәм уның тирә-яғындағы күп төрлө бай тәбиғәт өлгөләрен һәм үҙенсәлекле мөхитте һаҡлап ҡалыу, уның киләсәге өсөн хәүефләнеүҙән килеп тыуҙы ла инде. Тәбиғәт байлыҡтарын тәләф итеү, үҙбелдекле ҡулланыуға нимәнелер ҡаршы ҡуйырға кәрәк бит. Тәбиғәт геопаркы – ошо маҡсатҡа тап килеүсе иң ҡулайлы форма” (“Янғантау” шифаханаһы директоры А. Р. Аҡбашевтың “Российская газета”ның 28.12.2017й. интервьюһынан).\nГеопарк шунда йәшәгән бар халыҡҡа хәленән килгәнсә ҡатнашыу мөмкинлеге бирә. Халыҡ кәсептәрен тергеҙеп, урындағы йолалар, аш-һыу өлгөләре менән туристарҙы хеҙмәтләндереү өлкәһендә бөгөндән үк берләшергә кәрәк. Районыбыҙҙа был юҫыҡта танылып өлгөрөүселәр ҙә бар. Ахун ауылы ағинәйҙәре берләшеп, “Ҡаратау биҙәктәре” исемле кооператив асҡан. Шул идеяның авторы һәм төп оҫтаһы Филүзә Хөснөтдинова (һүрәттә) залда ултырыусылар менән үҙ тәжрибәһен уртаҡлашты һәм оҫталыҡ дәресе лә бирҙе. Ҡунаҡтың күҙҙең яуын алырлыҡ тамбур сигеүле алъяпҡыстары, тәңкәләренең сихри балҡышлы һаҡалдарын күреп кенә түгел, үҙ ҡулдары менән тотоп ҡарап һоҡланды хужалар. Шунда уҡ мауығып китеп, үҙҙәре лә ҡул эштәренә тотондо, кемуҙарҙан һорауҙар яуҙырҙылар, йәнле фекер алышыу майҙанына әйләнде зал. “Үҙ ҡулығыҙ менән эшләнгән милли әйберҙе кейеп алһағыҙ, шунда уҡ үҙегеҙҙе башҡорт ҡатын-ҡыҙы, милләт ағинәйе итеп тоя башларһығыҙ!” – тип тамамланы Филүзә Рәшит ҡыҙы һүҙен.\nУрмансы ауылының күптән танылыу алған “Етегән” халыҡ ансамбленең сығыштарын район күләмендә, республикала йыш күрәбеҙ. Әлкә ауылы халҡын таң ҡалдырып, сағыу һәм зауыҡлы тамаша күрһәтте урмансылар. Һөнәрҙәре төрлө-төрлө булып та, ижади маҡсаттары, рух үҫештәре уртаҡ булған берҙәм коллективтың һәр сығышы алҡыштарға күмелде. Коллективтың ижади етәксеһе, етмеш төрлө һөнәр эйәһе Сафуан Сәйетғәлин ЮНЕСКО ҡунаҡтарын ҡаршылау өсөн нисек итеп ике тәүлек эсендә этнойорт эшләп ҡуйғандарын һөйләне, килтергән ҡул эштәре менән таныштырҙы. Һәр эштең үҙәге, тотҡаһы булырлыҡ ышаныслы кешеһе булырға тейеш икәненә тағын бер инанаһың Сафуан Лоҡман улының өлгөһөндә. Кешелекле, кеселекле, эшлекле юлбашсы эргәһенә уңғандар туплана.\nРайон башҡорттары ҡоролтайы ултырышты ойоштороу һәм үткәреүҙә күрһәткән ярҙамы өсөн Әлкә мәктәбе коллективына ҙур рәхмәт белдерә. Беҙҙе һәр саҡтағыса асыҡ күңел менән йылы, яҡты, таҙа бинала ҡаршыланылар. Халыҡты йәлеп итеп, бөтә ауылдарҙан да кешеләр йыйҙылар, ҡунаҡсыллыҡ йолаларын да еренә еткереп атҡарҙылар. Аңлашыусанлыҡ һәм берҙәмлек принциптарына тоғро мәктәп директоры Әлфиә Ниғәмәт ҡыҙы Садиҡованың ойоштороу һәләтенең матур һөҙөмтәһе был. Кәңәшле эш тарҡалмаҫ – ысынлап та шулай.\n2018 йылда ла, планға ярашлы, район ҡоролтайы үҙенең ултырыштарын төрлө ауыл биләмәләрендә дауам итәсәк. Тик ятҡан таш аҫтынан һыу аҡмай. Йөрөгән аяҡҡа йүрмә эләгә. Беҙҙең өсөн йүрмә ул – һәр яҡтың үҙенә генә хас проблемалары, йолалары, кешеләренең йәшәйеше. Ә бөтөнөһө бергә ул беҙҙең тыуған төйәгебеҙҙең тормошо: үткәне, бөгөнгөһө, киләсәге.


Тәүлек әйләнәһенә юрист - Дания Юрист. Адвокат бөтә Онлайн\nEkssoldaten Томлыҡ ҡарағай-ул төнгө портье, әммә агенты булыу өсөн, бер нисә халыҡ-ара даирәлә våbenhandels күргәҙмәлә иң ҡатмарлыРичард һәм уның менән дилә Ропер rigmanden indynder ебәрҙе. Ҡарағай һәм бесчеловечный хеҙмәткәрҙәренең килеме ышаныслы сервис йыртҡыслыҡ табырға була.\nEkssoldaten Томлыҡ ҡарағай-ул төнгө портье, әммә агенты булыу өсөн, бер нисә халыҡ-ара даирәлә våbenhandels күргәҙмәлә иң ҡатмарлы.\nРичард һәм уның менән дилә Ропер rigmanden indynder ебәрҙе. Ҡарағай һәм бесчеловечный хеҙмәткәрҙәренең килеме ышаныслы сервис йыртҡыслыҡ табырға була. Ekssoldaten Томлыҡ ҡарағай-ул төнгө портье, әммә агенты булыу өсөн, бер нисә халыҡ-ара даирәлә våbenhandels күргәҙмәлә иң ҡатмарлы. Ричард һәм уның менән дилә Ропер rigmanden indynder ебәрҙе.\nҠарағай һәм бесчеловечный хеҙмәткәрҙәренең килеме ышаныслы сервис йыртҡыслыҡ табырға була.\nАтом-ядро һуғышы, йәш ҡатын-ҡыҙҙар тыныслыҡ табайым һуң, ҡурҡыу менән, ул булырға мөмкин ысынлыкта калырға пресловутый һуңғы ерҙә хатында - әлегә ул белер, тип, уның тормош-был иҫ киткес тамаша иң: кеше. Был безумие ғалим, ул аҡылһыҙлыҡ һәм башҡа радиоактив нурланыш тәьҫире, уны эҙләп лихорадочно еткерелгән тиерлек.\nМурт уларҙы тоташтырып, ләкин ышаныстың иң мөһим, ләкин ҡасан незнакомец үҙәненә килә, улар аҡрынлап бәйләнеш разрешается тотороҡһоҙ башланы.\n'Изумлять' Брайан Селзник романына нигеҙләнеп шул исем менән атала. Тодд тылсымлы фильм, беҙ ике яуапты 12 йәшлек бала, Роза һәм Бен. Бәй, атаһы һағынып, уны бер ҡасан да белеп булмай, шул уҡ ваҡытта роза, кем һаңғырау, хыял осрашыуҙа актриса Лиллиан Мейхью (Джулианн Мур), уны иғтибар менән күҙәтә.\nальбомы кем иҫәбенәлер ғүмер вырезка.\nЗакладка иҫке бинала үҙ бүлмәбеҙҙә әсә. бер ваҡыт, мөһим асҡыс була алмай ҡурҡыныс разгадки, уның яңғыҙым барырға хәл һәм нью-йоркта. Шул уҡ ваҡытта, йорттары втыкать роза, шулай уҡ ҡабул нью-Йорк, вырезка өсөн бик күп ҡатын-ҡыҙ эҙләй. Роза һәм PIN өҫтәрәк ҡушыла тарихын ниндәйҙер тылсымлы ғәжәп образдар менән бергә, матур музыка һәм фильмдар. 1 бүлек: 1949 Һуң, 20-йәйге сәйәхәткә сыҡтыҡ. ида копенгагенда рингкебинг, уның ата-әсәһенең ризалығы менән, уның husholdningsskole барырға тейеш, был - тик үҙ ида планы ла була. Ида Белла юғалтыу һөҙөмтәлә, директор хольгер кайтып юғары, диңгеҙ күңелле ул ҡыҙҙар, предприимчивый һәм эрик улы, - тип ул атаһы менән ҡушма штаттарында ғына ҡайтып өсөн сюрприз булды. Карен араһындағы конфликттан һуң, шулай булғас fabriksarbejderen үҙәге, коммунист кеше, күршеләре һәм уның улы уильям берг ә, демократтарҙың һәм социалист булған, ти Ида үҙ ҡарарым үҙемә фирмалар, булыр - һәм уның түләргә. 2 бүлек: 1950-се йылда була Ида эштәре менән проблемалары булған, баш булған һуң ул белла бушатып, уны мәктәпкә алмайҙар.\nшул уҡ ваҡытта уның менән бәйләнгән, - Эрик әммә, ул бер башы ида эшләй алмаһа, ул үҙен-үҙе бирә, ярҙам ҡулдары, йылмайыуы түгел, бигерәк тә әйткәндәр.\nХольгер шулай уҡ проблемалар кай - ирекле йәшәү һәм диңгеҙ гедонистический тормош күпкә бар, ул, күрәһең, шул ваҡытта ул үҙе звонить идеяларын дауам эрик тураһында һөйләне, нисек етештерелгән телевизорҙар. Поддон йорто эшләй берг, ә ул, атаһы менән әсәһенә ярҙам итеү өсөн уның үлеменә бәйле, ә һуңынан был диңгеҙҙе килеп поддон, ул кемдеңдер ярҙамына мохтаж.\nКриминаль полиция, ирекле энциклопедия\n2019 йылдың март айы, ашау-эсеүҙән һәм беҙ акцент яһай Әммә хәҙерге kriminalpolitifolk үҙ вазифаһын һаҡланы Шунда полиция реформаһынан һуң, округтарға, интеллект булдырылғанБюроһы тикшереү бара, һыу lokalstationer døgnbemandede һәр береһенә беркетеү, шулай уҡ kredsdækkende бүлексәһе, шулай уҡ үҙәк булараҡ билдәле тикшерелде. Kriminalpolitiets politikredsens эштәрен алып барыуҙа ярҙам итә: береһе артыҡ йәки kriminalinspektører.\nҺеҙ башҡа утлы ҡоралға лицензия булып эшләй башлағас, һеҙ уның тулы хаҡы түләнгән, тик һеҙ түләргә КР 420Лицензия срок тамамланған көндән биш йәки ун йыл булһа ваҡытын оҙайтыу менән яңы лицензияһы булған. КР тора. (2018) эҙләй. Әгәр инде эшләргә булһам, һеҙ башҡа утлы ҡорал лицензияһы бар, унда тулы хаҡы түләү һеҙ бергә, һеҙ КР 420 ғына түләй. (2018 йыл), йәмәғәт урындарында йөрөгән хәнйәр һәм бысаҡтар рөхсәт бирегеҙ һеҙ, әгәр был һөнәр менән бәйле, һунар, балыҡ тотоу, спорт-Эл.\nҺеҙ тырышып уҡырға йөрөү ҡағиҙәләре һәм быс ала йәки samlertilladelse полиция тураһында сайттар күберәк.\nSkytteforeninger ҡайһы бер ағзалары өсөн рөхсәт бирергә мөмкин. Һеҙҙең ала лицензия һунар итеү, атыу ҡоралға лицензия ала алмай һеҙ мылтыҡ гладкоствольный, haglvåben.\nМилиция хеҙмәткәрҙәре нарезной ҡоралдан атыу ҡоралына рөхсәт лицензия алырға мөмкин.\nМилли гвардия парашют тамамланырға тейеш hjemmeværnets ағзалары һәм ҡорал, ҡорал өсөн бар мөмкинлектәргә эйә. Әгәр ҙә һеҙҙе йыл тулыуға көнлөк, һеҙ эйә булырға тейеш булыуы, ата-әсәнең ҡултамғаһы рөхсәт алыу өсөн ҡорал - шулай luftbøsse. полиция формаһына һәм сайтында табырға була.


«Театрҙар төнө» акцияһы күтәренке рухта, гөрләп уҙҙы!\n26 сентябрҙә республикабыҙҙа икенсе тапҡыр ойошторолған «Театрҙар төнө» акцияһы тамашасы өсөн ысын мәғәнәһендә ҙур байрамға әйләнде. Йәше лә, ҡарты ла был көндө театрға ашыҡты. Баш ҡалала йәшәгән театрыбыҙҙың дуҫтары, төрлө райондарҙан килгән ҡунаҡтар был көндө тап беҙҙең, әллә ҡайҙан үҙенә саҡырып ултырған туған театрын һайланы.\n18.00 cәғәттә театр майҙаны төрлө спектаклдәрҙән сағыу кейемдәрҙә ҡыҙыҡлы уйындар уҙғарған төрлө спектакль геройҙары менән йәмләнде. Бер аҙҙан тамашасы театр бинаһына инеп ысын мәғәнәһендә мөғжизәле һәм серле донъяға сумды: кемдер рәссам-бутафор Анатолий Жучковтың эштәрен һоҡланып ҡараһа, икенселәре фойела Екатерина II кейемендәге СССР-ҙың халыҡ артисткаһы Гөлли Мөбәрәкова менән фотоға төштө, ихлас аралашты, өсөнсөләре үҙенә ысын грим һалып ҡараны һ.б.\nӘ теп-теүәл 19.00 сәғәттә Ҙур тамаша залында алма төшөр урын юҡ ине, сөнки унда тиҙҙән акцияның кульминацияһы – ҙур театраль тамаша башланасаҡ. Быйыл «Театрҙар төнө» акцияһы күберәк балалар өсөн әҙерләнде һәм сәхнәлә лә әкиәт геройҙарының хужа булыуы бер ҙә ғәжәп түгел.\nҠулдарына программка тотҡан тамашасылар, концерттан һуң, Бәләкәй сәхнәлә акцияның тағы бер ҙур сараһы – «Әлифбанан бер себеш» монодрамаһы буласағын белеп, концерт бөтөр-бөтмәҫтән шунда ашыҡты… Әммә барыуҙарына унда ла баҫып торор урын булмауын күрҙе. Бына шулай шаулап-гөрләп, күтәренке рухта үтте «Театрҙар төнө» Башҡорт дәүләт академия драма театрында.


Халыҡ-ара уйындарға әҙерлек бара » Башҡортостан гәзите | Газета Башкортостан на башкирском языке официальный сайт\nБашҡортостан гәзите » Яңылыҡтар » Халыҡ-ара уйындарға әҙерлек бара\nХалыҡ-ара уйындарға әҙерлек бара 12.12.2017 // Яңылыҡтар\nРеспублика йортонда төбәк Башлығы Рөстәм Хәмитов Халыҡ-ара балалар уйындары комитетының генераль секретары Ричард Смит менән осрашты. Сарала Өфө инфраструктураһын һәм социаль объекттарҙы 2019 йылда йәйге Халыҡ-ара балалар уйындарын үткәреүгә әҙерләү мәсьәләләре тикшерелде.\nРеспублика Башлығы билдәләүенсә, Башҡортостанда ойоштороу комитеты төҙөлдө, уның бер нисә ултырышы булды.\n— Бынан тыш, федераль кимәлдә лә ярҙам күрһәтеләсәк. Уйындар 2019 йылға Рәсәй Федерацияһындағы спорт сараларының берҙәм календарь планына индерелә, — тине Рөстәм Хәмитов. — Был федераль структуралар яғынан ойоштороу-мәғлүмәти, финанс ярҙамы алыуға дәғүә итеү мөмкинлеген бирәсәк. 2019 йылда Халыҡ-ара балалар уйындарын яҡшы үткәреүебеҙгә шигем юҡ.\nТөбәк етәксеһе спорт инфраструктураһын әҙерләү йәһәтенән әүҙем эш башҡарылыуын билдәләне. Ул уйындарҙы 2019 йылдың 9 — 14 июлендә үткәрергә тәҡдим итте. Ричард Смит бер нисә көн эсендә спорт һәм инфраструктура объекттарын ҡарап сығыуы, ойоштороу комитеты ағзалары менән һөйләшеүҙәр үткәреүе хаҡында хәбәр итте. Осрашыу йомғаҡтары буйынса Рөстәм Хәмитов ойоштороу комитетына бер нисә күрһәтмә бирҙе.\nӘйткәндәй, Өфө 2013 йылда VI Ҡышҡы халыҡ-ара балалар уйындарын ҡабул иткәйне. Ярыштарҙа донъяның 20 илендәге 60 ҡаланан йыйылма командалар ҡатнашты. Спортсылар ете спорт төрө буйынса 170 миҙал яуланы. Башҡортостандың баш ҡалаһы донъяла Халыҡ-ара балалар уйындары тарихында ҡышҡы һәм йәйге ярыштарҙы үткәргән берҙән-бер ҡала буласаҡ.\nТотош уҡырға 2 179\nТотош уҡырға 2 016\nТотош уҡырға 1 684\nТотош уҡырға 1 535


Йыл башынан һәр кем үҙ иҫәбенә эш биреүсеһе күпме иғәнә күсереүен күҙәтә ала. Бының өсөн Пенсия фондының яңыртылған сайтында теркәү үткән Рәсәй кешеһенең шәхси кабинеты булдырылған. Яңы электрон сервис мөмкинлектәре менән бөгөн Өфөгә сәфәре барышында Премьер-министр Дмитрий Медведев танышты.\nБөгөн Рәсәйҙә йәшәүселәрҙең күбеһе Пенсия фондында шәхси кабинеттар астырған. Улар сиратһыҙ ғына өйҙән тороп электрон хеҙмәт менән файҙалана ала. Илдең пенсия фонды идаралығы рәйесе Антон Дроздов билдәләүенсә, проект ярҙамында һәр кем үҙенең билдәләнгән пенсия хоҡуҡтары, пенсия күләме, шулай уҡ социаль түләүҙәр, шул иҫәптән ,,Әсәлек капиталы" хаҡында белеү мөмкинлегенә эйә. Страховкаланған шәхестең кабинеты Рәсәй Пенсия фондының рәсми порталында урынлашҡан.\nДмитрий Медведев шәхси кабинетта теркәлгән кешеләр һаны менән ҡыҙыҡһынды. Бөгөн хеҙмәт менән 12 миллион кеше файҙалана. Күҙаллауҙар буйынса, был һан киләһе йыл 20 миллионға барып етәсәк.\nОнлайн режим¬дағы хеҙмәт бөтә граждандар өсөн дә уңайлы һәм файҙалы буласаҡ.\nБынан тыш, рәсми делегация клиенттар залына ҡуйылған илебеҙҙә етештерелгән ҡорамалды баһаланы. Килеүселәрҙе хеҙмәтләндереүсе бөтә терминалдар яңы Рәсәй технологиялары буйынса эшләнгән. Был импортты алмаштырыу шарттарында айырыусы мөһим.\nСтраховка пенсиялары - 1 фев¬ралдән, ә социаль пенсиялар 1 апрелдән мотлаҡ индексациялана. Июлдәге иҡтисади көрсөккә ҡарамаҫтан резерв фондында өс триллион һум ятыуы социаль йөкләмәләрҙең тулы күләмдә үтәлеүенә ышаныс бирә.


һуңғы тапҡыр байрам итте... милиция » «Йәшлек» гәзите\nГазета "Йәшлек" » Яңылыҡтар архивы » һуңғы тапҡыр байрам итте... милиция\n13.11.2010 һуңғы тапҡыр байрам итте... милиция\n– Эске эштәр министрлығына хеҙмәткә һәр береһе үҙ сәбәбе менән килә. Ошонда ултырыусыларҙың да һәр ҡайһыһы, аҡса эшләү өсөн генә йәшәү – күңелһеҙ, тип уйлап, тәртип һәм изгелек һағына баҫҡандыр, – тине Башҡортостан Президенты Рөстәм Хәмитов үҙ ҡотлауында. – Енәйәтселек тә үҫә, уны ҡылыусыларҙың «ғилеме» лә бер урында тормай. Әгәр белекһеҙ бур аҡса урлаһа, белемлеһе тотош предприятиеға ҡул һуҙа.\nРеспублика етәкселеге милиционерҙарҙың эш һәм йәшәү шарттарын яҡшы яҡҡа үҙгәртергә булышлыҡ итергә тырыша. Был хаҡта сығышында БР буйынса эске эштәр министры Игорь Алешин да әйтте.\nТантанала ҡатнашыусыларҙы РФ Дәүләт Думаһының Гражданлыҡ, енәйәт, арбитраж һәм процессуаль ҡануниәт комитеты рәйесе Павел Крашенинников, ветерандар ойошмалары вәкилдәре, Эске эштәр министрлығы менән тығыҙ бәйләнештә эшләүсе ведомстволар етәкселәре ҡотланы.\nҺөнәри байрамдары уңайынан күп кенә хеҙмәткәрҙәр лайыҡлы баһаланды: уларға яңы званиелар, ватан алдындағы, йәмәғәт тәртибен һаҡлауҙағы намыҫлы хеҙмәте өсөн миҙалдар тапшырылды.\nМилиция исеме киләсәктә тарихта ғына ҡаласаҡ. Әммә төп функциялары һаҡланып, полиция уны лайыҡлы дауам итеүсе булыр.